open-index/open-wikipedia-markdown huggingface dataset:
馬其頓王國

**馬其頓王國**（古希臘文：）係古希臘西北邊嘅一個王國。其史上至輝煌嗰時，亦即係**亞歷山大帝國**（馬其頓帝國），係由國王亞歷山大三世（大帝）開創。亞歷山大帝國係歷史上繼波斯帝國之後第二個地跨歐、亞、非三洲忌帝國，其疆域東自費爾幹納盆地同印度河平原，西抵巴爾幹半島，北從中亞細亞、裏海同黑海起，南達印度洋同非洲北邊。

## 起源
馬其頓係喺古希臘邊陲忌一個地區，喺希臘中北部，西接艾普魯斯，東鄰色雷斯。其民族淵源重未確定，可能係伊利里亞人、色雷斯人（Thracians）同希臘忌多利亞人忌混血後裔。由於偏僻落後，而且行君主制而毋係民主制，而且主要住喺鄉村入邊，因此被其南境外忌繁榮忌希臘叫做無文化忌野蠻人。約莫喺西元前6世紀下半葉，馬其頓統一，實行君主制。

## 崛起
* 馬其頓喺希波戰爭開始嗰時依附波斯，但又靜雞雞幫希臘人暗送情報。西元前5世紀末，國都從西北山區忌埃格（Aigai）遷去東南沿海忌佩拉。到西元前4世紀，攝政王腓力二世（西元前359－前336年）廢咗好細忌國王，自立為王，推行咗一系列改革。腓力二世借鑒希臘忌先進經驗，重採取有馬其頓特色忌舉措，強化王權、削貴族會議同公民大會忌權，改革幣制，用金銀複本位制。至緊要忌係渠忌軍事改革，建立咗一支忠於國王忌常備軍，創建咗好犀利忌馬其頓方陣。之後渠又佔咗色雷斯忌金礦，每年又有一個穩定忌收入來擴充軍事。馬其頓軍隊忌戰鬥力超過咗希臘第啲城邦忌軍隊。腓力為咗準備打東邊忌國家，重建立咗一支好犀利忌艦隊。
* 腓力二世喺軍力強大後，趁著希臘重打緊城邦戰爭嗰時南下打希臘。西元前338年，以雅典、底比斯為首忌反馬其頓盟軍同馬其頓軍喺中希臘忌克羅尼亞決戰，盟軍輸得好慘。第二年，腓力喺科林斯叫各邦來開會，宣佈希臘各城邦成立聯盟，除咗斯巴達之外忌全希臘都被迫承認咗馬其頓忌霸權，並決定打波斯。西元前336年，腓力喺渠忌女忌婚宴上被人刺殺。王位由腓力廿歲忌仔亞歷山大（即係亞歷山大大帝）承繼。

## 征服
* 腓力二世死咗之後，希臘各邦又有反馬其頓起義。凈係得20歲忌亞歷山大繼位之後，向毋夠半年之內好快鎮壓咗叛亂。
* 前334年春天，亞歷山大過赫勒斯滂海峽打波斯帝國，亞歷山大忌軍隊同波斯王大流士三世忌軍隊向小亞細亞忌格拉尼庫斯河戰役（Granicus）第一次會戰，馬其頓軍大勝，毋夠半年就佔咗小亞細亞。西元前333年，亞歷山大率領軍隊向而家敘利亞伊蘇斯平原（Issus）大敗大流士三世親自率領忌10萬幾波斯軍，俘虜咗大流士忌阿媽、老婆同兩個女。大流士三世向東潰逃。
* 西元前333年亞歷山大征服咗敘利亞、腓尼基各城市。第二年又征服咗埃及，向埃及尼羅河口起咗一座新城叫亞歷山大裏亞（亞歷山卓）。
* 亞歷山大向西元前331年春季又離開埃及，繼續東征。渡過幼發拉底河同底格裏斯河，十月間向高加米拉戰役又同大流土三世打。根據傳說嗰時波斯軍隊約莫有三十萬咁多，有馬步隊、刀輪戰車，但係都被亞歷山大擊敗，大流士三世又走去東邊。亞歷山大繼續向前，入巴比倫城，攞咗美索不達米亞。渠從巴比倫又向東行，入波斯本土，佔咗波斯忌蘇薩同波斯波利斯兩座都城，攞到好多金銀珠寶之後燒咗波斯波利斯城，殺戮住向嗰道尐人，來報復西元前480年波斯王薛西斯一世燒咗雅典城忌仇恨。之後三年亞歷山大又鎮壓咗波斯東北邊一尐反抗。波斯王大流士三世亦被渠忌部下殺咗，波斯滅亡。
* 西元前327年又進兵印度。渠統帥大軍向前330年從里海南岸向東，過帕提亞，向前329年—前327年打落咗巴克特裏亞同馬爾吉安娜，重趁機會揮師東進印度，打敗印度反抗者，征服旁遮普，重諗著沿著恒河繼續向東打。但係渠忌手下兵士向出邊打仗打咗好耐，好掛住屋企，又因為印度多雨、天氣好熱，士兵好辛苦，幾乎搞到公開造反，亞歷山大就將打落來忌印度部分分成三個省重留駐兵，跟著兵分三路返去西邊。
* 西元前324年初，亞歷山大將巴比倫作為新首都，建立咗一個龐大忌帝國—馬其頓帝國，亦叫做亞歷山大帝國。
* 西元前323年6月，亞歷山大突然患惡性瘧疾，病咗10日之後就死咗，死嗰時凈係得33歲。

之後忌人將亞歷山大征服忌土地叫做亞歷山大帝國，因為爾個帝國忌興衰同亞歷山大個人忌人生歷程緊密聯繫向一齊。

## 睇埋
* 馬其頓國王一覽
* 亞歷山大大帝
* 亞歷山大東征
* 塞琉古帝國
* 古希臘
* 馬其頓方陣
* 托勒密王國
電壓

**電壓**（；英文：**voltage**），又叫做**電勢差**或者**電位差**，係古典電磁學上一個好緊要嘅概念。佢描述緊一個單位嘅電荷喺一個電場入面嘅唔同位置之間嘅能量差：簡單啲講，如果一個電場內部各位置之間嘅電壓數值愈高嘅話，噉就表示嗰個電場所引致嘅能量釋放或者吸收愈犀利，所以電壓亦都描述咗一個電場有幾勁。

例如而家有一舊電芯俾人駁落去一個電路嗰度，佢會喺個電路入面產生一股電場。呢股電場會對佢內部嗰啲帶電荷嘅粒子施一股靜電力。根據牛頓力學，當有一舊嘢受到一個力場嘅力嘅作用嗰陣，假如冇其他嘅力作用喺佢身上，佢會順住股力場嘅力嘅方向嚟郁，而佢噉做會令到佢釋放勢能（Potential energy；能量嘅一種）；而如果佢因為受到某啲外力而抗拒住股力場噉嚟郁－即係向住同股力場嘅力相反嘅方向郁－嘅話，佢就會吸收勢能。因為喺正常情況下唔會有乜嘢外力施喺啲帶電粒子身上，所以粒電芯所產生嘅電場同埋跟住會造成嘅電壓會令到個電路入面嘅質子同電子等嘅粒子大規模噉向住某啲特定方向郁，形成電流。

喺國際單位制嗰度，電壓嘅單位係伏特（Volt）。如果一個電場入面某兩個位置之間嘅電壓係「1 伏特」，噉就表示咗喺呢個電場入面，當有 1 庫侖噉多嘅電荷喺嗰兩個位置之間順住個電場嘅力嚟郁嗰陣，佢總共會釋放 1 焦耳噉多嘅勢能；而如果佢沿住同一條線抵抗住個電場噉嚟郁，佢總共會吸收 1 焦耳嘅勢能。

用嚟代表電壓嘅數學符號有 、、、同埋 ，英文通常會用 （「Voltage」嘅第一個字母），而國際電化學詞彙同一啲語言就興用 （拉丁文「urgēre」嘅第一個字母）。當中香港慣咗用前者，而中國大陸慣咗用後者。

## 應用

### 電器
喺現實生活嘅應用上高，通常啲電器都會指明佢哋嘅電壓。嗰個數值通常係指由嗰件電器嘅電流入口至佢嘅電流出口嘅電壓值－亦即係話一件電器佢上面標明嘅電壓講明咗當佢駁咗電嗰陣，每一個單位嘅電荷流過會釋放幾多能量。如果將一柞電器用串聯嘅型式駁埋一齊喺同一個電路上面，流過佢哋嘅會係同一條電流，而標示電壓值（假設呢個值準確噉反映到佢嘅實際電壓）愈高嘅電器用走嘅能量就會愈多。

### 常見電壓值
一般電筒嘅電芯電壓係 1.5 伏特（DC）左右－好低，通常唔足以對人類造成任何危險；車嘅電池電壓會喺 12 伏特（DC）左右；喺屋企嗰啲插頭嘅電通常係由電力公司供應，而佢哋嘅電壓，視乎國家同地區，由 110 至 120 伏特（AC）去到 220 至 240 伏特（AC）不等－而呢個數值嘅電壓經已足以電死人。

用嚟俾電落去火車嗰度嘅架空電纜再勁些少，電壓有得去到成 12 至 50 *千*伏特（AC；）到 1.5 至 3 千伏特（DC）；而高壓電纜電壓嘅就更加係高得好交關，可以係屋企電壓嘅幾百倍，通常去到成 110 至 1,200 千伏特－俾呢種電壓嘅電電到恐怕會電到個人身體某啲地方燒燶。

## 電磁學研究
### 定義

喺物理學上，電壓係噉樣定義嘅，首先：

:W = \mathbf{F} \cdot \Delta \mathbf{r} \,（功嘅定義；詳情睇牛頓力學）；[1]

呢條式個 W 代表嘅就係「將一股力 \mathbf{F} 施喺一舊嘢上面，令後者行距離 \Delta \mathbf{r} 用嘅能量」。喺空間入面指定是但兩個點 x_A 同 x_B，如果而家冇任何嘅外力，*一粒帶電粒子*（有住 q_0 噉多嘅電荷）喺一股電場入面，受到股電場嘅力影響，而由 x_A 直線噉移去 x_B 嗰度，佢所釋放嘅勢能就係：

:W_0 = {\boldsymbol{F_0} \cdot \Delta \mathbf{dr}} + {\boldsymbol{F_1} \cdot \Delta \mathbf{dr}} + {\boldsymbol{F_2} \cdot \Delta \mathbf{dr}} + ... \,；[2]

響 [2] 呢條式當中，\boldsymbol{F_i} 係「粒帶電粒子喺 i 嗰點受嘅靜電力」（而 i 係 x_A 同 x_B 之間是但一點），而 \Delta \mathbf{dr} 係一個差唔多係等如零嘅無窮小量，代表咗兩點之間嘅距離嘅一極細橛。基於 [2]，噉「*一個單位嘅電荷*受到股電場嘅力影響而由 x_A 移去 x_B 嗰度佢所釋放嘅電勢能」就係

:V_\mathbf{E} =  +  +  + ... \,（[3]）－就係「電壓」嘅定義；

[3] 呢條式用積分（詳情睇微積分）形式寫出嚟嘅話係

:V_\mathbf{E} = \int_{x_B}^{x_A} {\boldsymbol{F} \over q_0} \cdot \Delta \mathbf{dr} \,（[4]）；仲有得寫做

:V_\mathbf{E} = \int_{x_B}^{x_A} \mathbf{E} \cdot \Delta \mathbf{dr} \,（[5]）；\mathbf{E} 係電場嘅強度。

實際計起數上嚟嗰陣時，計嗰個人可以揀電場入面是但一點做電勢嘅零點－即係當嗰一點嘅電勢等如零，並且用佢做參照計埋其他嗰啲點嘅電勢（而電壓係指各點之間嘅電勢差距）。喺電機工程等嘅領域嗰度計有關電器嘅數嗰陣，啲人通常會攞地下嚟做零點。

#### 電勢差
電壓有陣時又會嗌做「電勢差」或者「電位差」（英文：Electric potential difference），噉係因為呢幾個字喺意思上一樣：電勢能（Electric potential energy）係指喺某一個位置一粒帶電粒子因為受到個電場影響而有嘅勢能，而嗰個位置嘅「電勢」指嘅係喺嗰個位置*一個單位嘅電荷*因為受到個電場影響而有嘅勢能。「電勢差」就係指兩點之間嘅電勢嘅差距，等如「*一個單位嘅電荷*喺嗰兩點之間嘅電勢能差距」－即係定義上嘅電壓。

### 量度

可以用嚟度電壓嘅架生包括咗伏特計（Voltmeter）、電位差計（Potentiometer）、同埋示波器等（Oscilloscope）。當中伏特計嘅做法係度通過一個有住固定電阻嘅嘢嘅電流，因為根據歐姆定律（Ohm's law），通過一舊嘢電壓喺數值上係等如通過佢嘅電流同埋佢嘅電阻嘅；電位差計嘅做法就係喺一個電橋電路上面平衡一個已知嘅電壓值同一個想度嘅電壓值；最後，示波器嘅一種做法係將個電壓放大先，跟手就用佢產生嘅靜電力嚟改變啲電子束嘅運行方向（電子係帶負電荷嘅粒子，所以會受電場嘅靜電力影響），而條電子束嘅運行軌道拗彎嘅程度會同電場施嘅力成正比－順理成章亦都同電場嘅強度以及個電壓成正比，噉就有得用電子束嘅運行方向嘅改變幅度嚟計出個電壓嘅數值。

## 睇埋
* 電磁學
** 古典電磁學
*** 電流
*** 電阻
*** 電容
*** 電感

## 攷
場效應管放大器

**場效應管放大器**（英文：FET amplifier）係一種用場效應管（Field-effect transistor，FET）嘅放大器。喺放大器嘅應用入面，場效應管嘅主要優點係佢可以有好高嘅輸入阻抗同低輸出阻抗。
蘇拿

**蘇拿**（，，）係意大利足球員同足球教練，球員時代司職前鋒，效力過拿坡里、、車路士、卡利亞里等等球隊，退役後擔任教練工作，執教過韋斯咸、屈福特等等球隊。

## 攷

## 出面網頁

* FIFA Player Statistics: Gianfranco ZOLA - FIFA.com
* Gianfranco Zola | National Football Teams

類:拿坡里足球會球員‏‎
類:巴馬足球會球員‏‎

類:卡利亞里足球會球員‏‎
索夫

**索夫**（，）係意大利前足球員，司職守門員，以隊長身份幫意大利足球代表隊贏得1982年FIFA世界盃冠軍，時年40歲，係FIFA世界盃史上年紀最大嘅冠軍隊成員。退役後做教練，帶領過祖雲達斯贏過意大利盃同埋歐洲足協盃冠軍，亦帶領過意大利足球代表隊贏過2000年歐洲國家盃亞軍。

## 出面網頁

* FIFA Player Statistics: Dino ZOFF - FIFA.com
* Dino Zoff | National Football Teams
佐卡夫

**佐卡夫**（，）係法國前足球員，司職前鋒，幫法國足球代表隊贏過1998年FIFA世界盃同埋2000年歐洲國家盃冠軍。

## 出面網頁
* FIFA Player Statistics: Youri DJORKAEFF - FIFA.com
* Youri Djorkaeff | National Football Teams
* Youri Djorkaeff | Football Stats | No Club | Age 45 | 1984-2005 | Soccer Base
城市花園

**城市花園**（**City Garden**）係香港東區私人樓，位於北角電氣道233號，由1983年至1986年間分兩期落成，發展商為長江實業。城市花園個位前身係北角發電廠。

城市花園臨海而建，由14幢樓高28層嘅住宅大廈組成。其中第1-6座係第1期，而第7-14座係第2期，合共提供2,393個住宅單位，住客達9,000多名。屋苑入面嘅行車馬路本來係私家路，後來先至收歸政府管理，重命名為而家嘅「城市花園道」。

## 保安
城市花園喺2007年3月引入八達通保安系統，住客可以揀用登記咗嘅八達通進出大堂同埋會所。

## 現時或者以前嘅住客
* 八両金
* 麥齊光
* 曾景文

## 攷

## 出面網頁

* 城市花園 - 香港地產資訊網
不二神探

《**不二神探**》（）係2013年上映嘅中港兩地動作喜劇片，由王子鳴執導，李連杰、文章、鄒兆龍、陳妍希、劉詩詩、柳岩同吳京主演。

## 劇情簡介
內容主要講述王不二（文章 飾）同埋搭檔黃非紅（李連杰 飾) 調查連環謀殺案嘅故事。

警局女上司Angela（陳妍希 飾）將冒失衝動嘅王不二分配給黃飛紅做搭檔。第一次搭檔，喺非法交易現場埋伏中，破壞咗原本行動計畫，陰差陽錯放過咗嫌疑人，並同突然出現嘅逃犯陳虎（鄒兆龍 飾）大打出手，最終令三人一齊俾上級訓斥一番。後嚟佢哋接手咗「微笑離奇殺人事件」，並喺查案過程中狀況百出：懷疑女明星劉金水（劉詩詩飾）係情殺兇手，並喺電影拍攝現場抓獲正喺度拍攝動作戲扮演殺手嘅劉金水；潛入死者屋企蒐集證據時同保險調查員（吳京 飾）大打出手，又懷疑性感嘅保險銷售員戴依依（柳岩 飾）為咗巨額保險謀殺受害者。最終發現兇手另有其人……

## 演員
### 領銜主演

### 特別演出

## 參考

## 連出去
*電影《不二神探》故事梗概| Facebook
*不二神探Badges of Fury 時光網
*不二神探Badges of Fury 新浪專題
庫倫

**庫倫**（，符號**C**）係電荷嘅單位。呢個名係紀念法國物理學家沙夏勒·奧古斯坦·德庫倫（**Charles Augustin de Coulomb**）。庫倫唔係國際單位制基本單位，而係國際單位制衍生單位。一條有 1 安培電流嘅電綫裏面，每秒流經佢嘅橫切面嘅電荷就係 1 庫倫。

:1 \mathrm{C} = 1 \mathrm{A} \times 1 \mathrm{s}

1 庫倫亦係一個 1 法拉嘅電容，兩極電壓差 1 伏特嗰陣所儲起嘅電荷。

:1 \mathrm{C} = 1 \mathrm{F} \times 1 \mathrm{V}

一粒電子嘅負電荷e = 1.602119892525×10-19 庫倫。而 1 庫倫大概等於 6.24146×1018 粒電子（約 1.04×10-5 摩爾電子，即十萬分之一摩爾電子）所帶嘅電荷總量。

## 參考
法拉

**法拉**（英文：**Farad**，符號：**F**）係電容量嘅國際單位，個名嚟自英國物理學家法拉第（**Michael Faraday**）。

如果一個電容兩極嘅電壓差 1 伏嘅時候，儲咗 1 庫倫嘅電荷，咁個電容嘅電容量就係 1 法拉（**F**）。換句話講，1 法拉 = 1 庫倫/伏特。

法拉係個好大嘅單位，電容器嘅電容量一般以毫法拉（**mF**，1mF = 10-3F）、微法拉（**µF**，1µF = 10-6F）、奈法拉 (**nF**，1nF = 10-9F）或者皮法拉（**pF**，1pF = 10-12F）表示。

法拉係國際單位制衍生單位，而唔係基本單位。用國際單位制基本單位表達係：s × A × m × kg

佢亦可以用以下方式表達：

:\mbox{F}
= \,\mathrm{\frac{A \cdot s}{V}
= \dfrac{\mbox{J}}{\mbox{V}^2}
= \dfrac{\mbox{W} \cdot \mbox{s}}{\mbox{V}^2}
= \dfrac{\mbox{C}}{\mbox{V}}
= \dfrac{\mbox{C}^2}{\mbox{J}}
= \dfrac{\mbox{C}^2}{\mbox{N} \cdot \mbox{m}}
= \dfrac{\mbox{s}^2 \cdot \mbox{C}^2}{\mbox{m}^{2} \cdot \mbox{kg}}
= \dfrac{\mbox{s}^4 \cdot \mbox{A}^2}{\mbox{m}^{2} \cdot \mbox{kg}}
= \dfrac{\mbox{s}}{\Omega}}


其中 A=安培，V=伏特，C=庫倫，J=焦耳，m=米，N=牛頓，s=秒，W=瓦特，kg=千克，Ω=歐姆

## 睇埋
* 電阻
* 電感
* 電抗
懲罰

**懲罰**可以係：
*刑罰，法律上嘅罰
*校規嘅罰則
*行為懲罰，心理學上嘅罰
*2019年香港反修例運動支持者幫襯「黃店」嘅行為，皆因搞到伙記做到無停手，所以叫「懲罰」
嘧啶

**嘧啶**（C4H4N2，1,3-二氮雜苯，英文：Pyrimidine）係一種雜環化合物，佢由兩個氮原子取代苯分子間位上嘅兩個碳而成，係一隻二嗪。但同吡啶一樣都有芳香性。

## 嘧啶同核酸
形成DNA同RNA嘅五種鹼基之中，有三隻係佢嘅衍生物：胞嘧啶（**C**ytosine），胸腺嘧啶（**T**hymine）同尿嘧啶（**U**racil）。


File:Cytosin.svg|胞嘧啶
File:Thymin.svg|胸腺嘧啶
File:Uracil.svg|尿嘧啶


其中胸腺嘧啶只會係脫氧核糖核酸入面出現，尿嘧啶只會係核糖核酸入面出現，而胞嘧啶係兩邊出現都得。喺鹼基互補配對個陣，胸腺嘧啶或者尿嘧啶會同腺嘌呤用兩個氫鍵結合，胞嘧啶同鳥嘌呤就會用3個氫鍵結合。

## 有關溉文
* 雜環化合物
* 芳香性
* 吡啶
* 噠嗪（1,2-二氮雜苯） - 吡嗪（1,4-二氮雜苯）
* DNA - RNA
* 嘌呤

## 參攷
性遊戲

**性遊戲**係同性器官有關嘅遊戲，玩之前一定要裸體，通常都係性交之前先玩。細路玩嘅叫兒童性遊戲。
外滿洲

**外滿洲**（；，俄文意思係“外黑龍江”），又叫**外東北**（）、**俄屬滿洲**（），係外興安嶺南面、烏蘇里江東面嘅地方，即係東北三省（內滿洲）東北，包括江東六十四屯同庫頁島，夾埋有百幾萬平方公里。

## 史
呢笪地方響1689年大清跟沙俄簽《尼布楚條約》時係全歸大清，但係1858年同1860年兩國先後簽《璦琿條約》同《中俄北京條約》之後，就變咗全歸沙俄。到2001年中共同俄羅斯簽《中俄睦鄰友好合作條約》，中方正式完全放棄外滿洲領土要求。

## 主要城市
*海參崴（符拉迪沃斯托克）
*雙城子（烏蘇里斯克）
*廟街（阿穆爾河畔尼古拉耶夫斯克）
*伯力（哈巴羅夫斯克）
*海蘭泡（布拉戈維申斯克）
*阿穆爾河畔共青城
*游擊隊城
*納霍德卡
*比羅比詹
*南薩哈林斯克
庫頁島

**庫頁島**（；，譯：；）係俄羅斯最大嘅島。喺咸豐十年中俄北京條約割畀沙俄之前，原係大清最大嘅島。庫頁島喺北太平洋，日本北面。地形南北狹長，外形似一條魚，有超過6000條河同1600個湖，主要河流有特米河同波羅奈河。冬季寒冷，夏季短但係涼同多霧，喺地震帶。

## 地理
庫頁島喺黑龍江海口東部、東面同北面有鄂霍次克海、西隔韃靼海峽同大陸望住、南面係拉彼魯茲海峽同日本北海道對住。南北長984公里，東西闊6-160公里，面積7.64萬平方公里。北部地勢低，中南部多山，最高海拔1609米。島上有森林、石油、天然氣、煤等嘅資源，漁產豐富。但係由於喺地震帶而成日地震。

## 史
庫頁島舊時係中國領土，1858年同1860年大清簽《璦琿條約》同《中俄北京條約》將成個島割畀沙俄，1905年沙俄响日俄戰爭入面戰敗，簽署《樸茨茅斯條約》將個島南面割畀日本，到1945年由蘇聯收返成個島。

## 喺亞洲位置
雙城子

**雙城子**，俄國人叫做**烏蘇里斯克**（），係外滿洲西南面嘅城市，依家係歸俄羅斯濱海邊疆區管。呢度舊時係大清領土，曾經又叫**富爾丹城**，因1860年《中俄北京條約》割畀沙俄。
達利涅戈爾斯克

**達利涅戈爾斯克**（俄文：**Дальнего́рск**），中文名**野豬河**，係外滿洲東面嘅城市，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
馬國賢

**馬國賢**（**Joseph Ma**，）係臺灣藝人，團體紅孩兒成員之一。

## 出面網頁
* 
* 
* 
* 
* 
* 
*
廟街 (外滿洲)

**廟街**（，譯名**[[黑龍江|阿穆爾河]]畔尼古拉耶夫斯克**）係外滿洲東北面嘅城市，依家係歸俄羅斯哈巴羅夫斯克邊疆區管。呢度舊時係大清領土，因1860年《中俄北京條約》割畀沙俄。
阿文希夫雷

**阿文希夫雷**（西班牙話：Abengibre）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積31km²，總人口950人（2001年），人口密度有31人/km²。
阿爾巴非提

（，）係西班牙東南邊嘅城市，亦係卡斯迪利亞-拉曼查自治區阿爾巴非提省嘅首府。

類:西班牙城市
類:阿爾巴非提省
海蘭泡

**海蘭泡**（俄文：**Благове́щенск**）係外滿洲西面嘅城市，依家係俄羅斯阿穆爾州嘅首府。呢度舊時係大清領土，因1860年《中俄北京條約》割畀沙俄。
阿爾瓦塔納

**阿爾瓦塔納**（西班牙話：Albatana）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積31km²，總人口950人（2001年），人口密度有27人/km²。
歐卡多索

**歐卡多索**（；）係西班牙卡斯迪也拿曼查阿爾巴非提嘅一個市鎮。總面積100km²，總人口740人（2001年），人口密度有7人/km²。

類:阿爾巴非提省
顏加拉典豪加

**歐卡拉地胡卡**（西班牙話：Alcalá del Júcar）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積147km²，總人口1409人（2001年），人口密度有10人/km²。
顏曼莎

**顏曼莎**（西班牙話：Almansa ），係西班牙卡斯蒂利亞-拉曼恰自治區阿爾瓦塞特省嘅一個市鎮。總面積532km², 總人口25024人（2014年），人口密度有44人/km²。
阿爾皮拉

（，）係西班牙卡斯迪利亞-拉曼查自治區阿爾巴非提省嘅一個市鎮。總面積179km²，總人口2383人（2001年），人口密度有12人/km²。

## 註

類:阿爾巴非提省
艾納

**艾納**（西班牙話：Aýna）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積147km²，總人口912人（2001年），人口密度有6人/km²。
巴拉索特

**巴拉索特**（西班牙話：Balazote）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積65km²，總人口2309人（2001年），人口密度有36人/km²。
歐波利亞

**歐波利亞**（；，）係西班牙卡斯迪也拿曼查阿爾巴非提嘅一個市鎮。總面積72km²，總人口778人（2001年），人口密度有11人/km²。

## 註

類:阿爾巴非提省
阿穆爾河畔共青城

**[[黑龍江|阿穆爾河]]畔共青城**（），中文喺清朝叫做**諸民**，係外滿洲北面或者嘅城市，依家係歸俄羅斯哈巴羅夫斯克邊疆區管。呢度舊時係大清領土，因1860年《中俄北京條約》割畀沙俄。
賓莎地比士

**賓莎地比士**（西班牙話：Balsa de Ves ）國語譯**巴爾薩德韋斯**。係西班牙卡斯蒂利亞-拉曼恰自治區阿爾瓦塞特省嘅一個市鎮。總面積73km²，總人口204人（2001年），人口密度有3人/km²。
廟街

**廟街**（）係香港油麻地一條街，特色係夜晚有好多路邊攤同熟食檔，吸引唔少當地居民同埋外地遊客。廟街因附近嘅天后廟而得名。

## 參考
巴拉斯

**巴拉斯**（西班牙話：Barrax）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積190km²，總人口1953人（2001年），人口密度有10人/km²。
比恩錫必達

（，）係西班牙卡斯迪利－拉曼查自治區阿爾華非提省嘅城鎮。總面積91km²，總人口841人（2001年），人口密度有9人/km²。
博內特

**博內特**（西班牙話：Bonetee）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積125km²，總人口1197人（2001年），人口密度有10人/km²。
格舍凌

**格舍凌**（；；）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積75km²，總人口648人（2001年），人口密度有9人/km²。
亨尼·李華亦

**亨尼·李華亦**（，法式法文發音：/ʁəne levɛk/；魁北克省嘅，，紐賓士域省Campbellton出世）係加拿大一個記者出身嘅政治人，魁人黨嘅創黨領袖，魁北克省前省長。佢係加拿大建國以來，第一位試圖通過全民公投推動魁北克獨立嘅魁北克省長。

## 讀書
亨尼·李華亦喺古壁市嘅拉華爾大學（Université Laval）讀法律。被人捉到佢喺課室食煙，佢嘅老師路易·菲臘（Louis-Philippe Pigeon）叫佢講對唔住，但係佢企硬唔肯開口，最後被逼趕出校。

## 出面網頁
*
*
*Radio-Canada dossier on the constitution saga (in French)
*CBC Digital Archives: René Lévesque's Separatist Fight

## 參考
情越海岸線

《**情越海岸線**》（）係香港電視廣播有限公司拍攝製作嘅時裝愛情溫情劇集，2013年播，由黃浩然、陳展鵬、陳茵媺同李詩韻領銜主演，監製梁材遠。呢套劇亦係《情越雙白線》嘅姊妹作品。

## 參考

## 連出去
* 《情越海岸線》官方網頁
自治區

**自治區**（）係一種地方行政區類型。一個國家嘅自治區一般會比同級嘅行政區有較大嘅自主空間。通常，設立自治區係因為區內嘅大部分居民係國內嘅少數民族，或者係地理上同國家本土分開好遠。一個國家嘅自治區唔一定只有一種等級。
索雪

**費迪南·德索雪**（法文：**Ferdinand de Saussure**，萬國音標：[fɛʁdinɑ̃ də sosyʁ]；），簡稱**索雪**，普譯**費迪南·德·索緒爾**，係喺瑞士日內瓦出世嘅語言學家，現代語言學嘅奠基人。佢最大嘅貢獻，係將之前從屬於人類學嘅語言學建立成一個龐大嘅獨立學科。另外，索雪對語言學理論最重要嘅貢獻有兩項：第一，一種語言喺一個時間點上面，就已經係一個自給自足嘅系統；第二，語言學研究嘅對象，應該係口語而唔係書面語。

1916年，索雪嘅兩位學生沙夏勒·巴利（Charles Bally）同薛施靄（Albert Sechehaye）將索雪生前嘅講課筆記整理成《通用語言學教程》（*Cours de Linguistique générale*）。伊本書成為咗結構主義語言學嘅開山之作。今日，語言學嘅好多基礎理論都係來自《通用語言學教程》嘅。

## 參考
杭士基

**亞夫藍·諾庵·杭士基**（，，）係麻省理工學院嘅榮譽退休教授，生成句法理論嘅創始人。

佢同史堅拿（B. F. Skinner）第一次喺語言學同心理學之間打通咗一條通道，引發咗語言學理論嘅一次大革命，進而令到一直佔主導地位嘅結構主義語言學逐漸失勢，被生成句法理論取代。

除咗語言學之外，杭士基重經常發表政論，批評美國同其他國家嘅政府，出名嘅金句包括「我只得一架船仔，所以畀人叫做海盜，你有一隊海軍，所以畀人叫做皇帝」。

## 個人榮譽
*  北京大學名譽博士（2007年6月21號）
*  國立清華大學名譽語言學博士（2010年）

## 攷

類:北京大學名譽博士
主題關係

喺語言學裡面，**主題關係**（又叫做**語義關係**）係指一個名詞或者短語喺句子裡面同動詞之間嘅關係。常見嘅主題關係角色包括：
# **[[施事|執行者]]**，指執行一個主動動作嘅實體，例如「***我''做作業'''」裡面嘅「***我***」；
# '''體驗者'''，指執行一個非主動動作或者體驗到一種感覺嘅實體，例如「***我*見到常威打來福*'」裡面嘅「***我***」；
# **主題**，指承受動作，但係唔改變狀態嘅實體，例如「**佢有兩個''仔***」裡面嘅「***仔***」；
# *'承受者**，指承受動作，而且改變狀態嘅實體，例如「**我做*作業***」裡面嘅「***作業***」，有時可以同「主題」通用；
# **工具**，指被執行者用來執行動作嘅實體，例如「**我用*棍*打人**」裡面嘅「***棍***」；
# **自然力**或者**不可抗力**，指大自然嘅力量，例如「***颱風*逼近廣州**」裡面嘅「***颱風***」；
# **位置**，指動作發生嘅位置，例如「**我到咗*深圳***」裡面嘅「***深圳***」；
# **方向**，指動作發展嘅方向，例如「**本車開往*廣東奧體球場***」裡面嘅「***廣東奧體球場***」；
# **接收者**，指接收另一個實體嘅實體，通常祇會用於及雙物動詞嘅間接賓語，例如「**我畀咗本書*佢***」裡面嘅「***佢***」；
# **起源**，指動作開始嘅地方，例如「**封信係來自*溫哥華*嘅**」裡面嘅「***溫哥華***」；
# **時間**，指動作發生嘅時間，例如「**地鐵*今日*又發生故障**」裡面嘅「***今日***」;
# **受益者**，指從動作當中受益嘅實體，例如「**我幫我*女朋友*洗碗**」裡面嘅「***女朋友***」，有啲語言學家用「受益者」來包括埋「受害者」；
# **受害者**，指從動作當中受害嘅實體，例如「**我搞到*紅茶館*唔見咗兩打碗**」裡面嘅「***紅茶館***」；
# **方法**，指執行動作嘅方法或者途徑，例如「**我用*妙計*破解咗紫金密碼**」裡面嘅「***妙計***」；
# **目的**，指執行動作嘅目的，例如「**佢自宮係為咗*練《葵花寶典》***」裡面嘅「***練《葵花寶典》***」；
# **原因**，指導致實體執行動作嘅原因，例如「**因為*出面好凍*，所以我關咗窗**」裡面嘅「***因為出面好凍*'''」。

喺粵語裡面，一個名詞或者短語可以同時有兩種主題關係角色。

## 睇埋
*語義
*故仔
克里

**克里**（**John Forbes Kerry**，）係第68任（2013年2月1號—2017年1月20號）美國國務卿。

## 出面網頁

* Kerry, John F. 
* John Kerry (JohnKerry) on Twitter 
* KERRY, John Forbes - Biographical Information 

類:美國律師
電感

**電感**（Inductance）係導體嘅一種性質，當有電流改變嗰陣，導體會產生電動勢嚟抵抗電流嘅改變，呢種電感叫**自感**（Self-inductance，用字母「L」表示）。由於電磁感應嘅關係，一個電路電流改變嗰陣會產生一個改變嘅磁場，個磁場又會令其他電路產生電動勢，呢種電感叫**互感**（Mutual inductance，用字母「M」表示）。電感用方程式表達係：

\mathcal{E} = - L { \mathrm{d}i \over \mathrm{d}t} ；

其中，\mathcal{E} =電動勢，L =電感，i =電流，t =時間。

電感嘅國際單位係亨利（henry），符號：H，嚟自美國科學家約瑟·亨利個名。1 享利即係電路裏面電流每秒變化 1 安培，會產生 1 伏特感應電動勢。

## 睇埋
* 電阻
* 電容
* 電抗
亨利 (單位)

**亨利**（Henry，符號：H）係電感嘅國際單位，以美國科學家約瑟·亨利（Joseph Henry）命名。1 亨利即係電路裏面電流每秒變化 1 安培，會產生 1 伏特感應電動勢。

亨利用國際單位制本基本單位表達係：
:\mbox{H} 
= \dfrac{\mbox{V}}{\mbox{A} \cdot \mbox{s}^{-1}}
= \mbox{V} \cdot \mbox{A}^{-1} \cdot \mbox{s}
= \mbox{m}^2 \cdot \mbox{kg} \cdot \mbox{s}^{-2} \cdot \mbox{A}^{-2}


佢亦可以用以下方式表達：
:\mbox{H} 
= \dfrac{\mbox{m}^2 \cdot \mbox{kg}}{\mbox{C}^2}
= \dfrac{\mbox{m}^2 \cdot \mbox{kg}}{\mbox{s}^{2} \cdot \mbox{A}^2}
= \dfrac{\mbox{J}}{\mbox{A}^2} 
= \dfrac{\mbox{Wb}}{\mbox{A}}
= \dfrac{\mbox{V} \cdot \mbox{s}}{\mbox{A}} 
= \dfrac{\mbox{s}^2}{\mbox{F}} 
= \Omega \cdot \mbox{s}


其中 A = 安培、C = 庫倫、F = 法拉、J = 焦耳、kg = 千克、m = 米、s = 秒、Wb = 韋伯、V = 伏特、Ω = 歐姆。
電抗

**電抗**（Reactance，符號：**X**）係電容同電感對交流電嘅阻礙能力。電容嘅阻抗力叫**容抗**（Capacitive reactance，符號：**X<sub>C</sub>**），電感嘅叫**感抗**（Inductive reactance，符號：**X<sub>L</sub>**）。電抗、容抗同感抗嘅國際單位都同電阻嘅一樣係歐姆。電抗同電阻唔同，佢會隨住交流電頻率而變化，並會改變交流電電流同電壓嘅相位。
張飛

**張飛**（；），字（小說係翼德），係東漢末年幽州涿郡（今河北保定涿州）人氏，三國時期蜀漢名將，後俾部下張達、范彊殺害。官去到車騎將軍、領司隸校尉，封西鄉侯，追諡（桓讀緩）。
電動勢

**電動勢**（electromotive force，簡稱：emf，符號：\mathcal{E}  ）係一啲電路元件供應電能嘅特性。呢嘅元件包括電池同發電機。佢嘅大細以經過供電元件嘅每單位電荷所獲得嘅能量表達 ：\mathcal{E} =\frac{W}{Q}。佢嘅國際單位同電壓嘅一樣係伏特（**V**）。

## 睇埋
* 電阻
* 電容
* 電抗
乳豬醬

**乳豬醬**係一種粵菜用嘅甜醬，主要喺食乳豬嗰陣點嚟食，然後夾喺粉皮入面。乳豬醬係中國廣東、香港同澳門常見嘅調味料，佢嘅用途其實唔局限於食乳豬。佢嘅材料包括海鮮醬、糖、沙薑粉、陳皮、麻醬同蠔油。
電容

**電容**（Capacitance，符號：C）係電器零件儲存電荷嘅能力。電容嘅國際單位係法拉（farad，符號：F）。1 法拉即係當電壓係 1 伏特嗰陣可以儲 1 庫倫電荷。用嚟儲存電荷嘅元件就叫電容器（capacitor）。

## 睇埋
* 電阻
* 電感
* 電抗
弧度

**弧度**又叫**弳度**，係角嘅量度單位，係個國際單位。單位弧度定義做圓弧長度等於半徑時嘅圓心角。角度以弧度做單位時，通常唔寫單位，有時記做**rad**（㎭）。弧度係無維度（dimensionless）嘅單位。

一個完整嘅圓，弧度係2π，所以2π rad = 360°，1 π rad = 180°，1°=π/180 rad，1 rad = 180°/π（約57.29577951°，57°17'45"）。用度數表示嘅角度，將數字乘以π/180就轉到做弧度；用弧度表示嘅角度，乘以180/π就轉到做圓周度數。

:\frac{\pi}{180}\times deg = rad

同樣︰

:deg = rad\times\frac{180}{\pi}

微積分嘅三角函數，如果角度用弧度做單位，會得到簡潔嘅結果。例如以用弧度做單位，會有下面簡單等式：

: \lim_{h\to0}\frac{\sin h}h=1，

從呢條式可以推演出好多靚嘅數學等式。

## 參考



* ISO 31-1
* ISO/IEC 80000-3

## 睇埋
* 角度
* 球面度
潘曉彤

**潘曉彤**（，，）係無綫電視前女藝員，細個曾經做過香港童星，響《閃電傳真機》做過細路演員，主要做細路節目主持同拍電視劇，當中響《天與地》做黃德斌個女最出名。

2014年8月1號，潘曉彤喺新浪微博宣佈離開無綫電視，結束21年同無綫電視嘅賓主關係，《愛我請留言》係佢息影前啲告別，並退出娛樂圈，走去國泰航空做空姐，同年同外籍男友拉埋天窗。

## 電視劇（[[無綫電視]]）
*1995年：《新同居關係》飾 珠珠
*1995年：《總有出頭天》飾 楊梓盈（童年）
*1997年：《當女人愛上男人》飾 呂思琪
*2004年：**《[[一屋兩家三姓人]]》** 飾 **方穎儀**
*2005年：《學警雄心》飾 鐘家麗
*2006年：《潮爆大狀》飾 何詠蓮 
*2006年：《高朋滿座》飾 Annabel 
*2007年：《學警出更》飾 鐘家麗（第17集）
*2010年：《五味人生》飾 關哲彤（彤彤）  
*2010年—2011年：《依家有喜》飾 阿甜（Candy）
*2011年：**《[[天與地]]》** 飾 **鄭文珊（Katie）**
*2011年—2012年：《結•分@謊情式》飾 林思怡（Zoe）
*2012年：《4 in Love》飾 妃 
*2012年：《On Call 36小時》飾 神經內科護士 
*2012年—2014年：《愛·回家》飾 Joyce Poon
*2012年：《回到三國》飾 婢女（第23集）
*2012年：**《[[法網狙擊]]》** 飾 **陳學璿**
*2013年：**《[[金枝慾孽貳]]》** 飾 **郭羅•佑香** 
*2013年：**《[[好心作怪]]》** 飾 **施樂雯（Tomato.C）** 
*2013年：《On Call 36小時II》飾 湯美寶
*2014年：《愛我請留言》 飾 Chloe

## 參考
 

## 連出去
*演員潘曉彤嘅網站
*潘曉彤RachelPoon嘅微博
韓遂

**韓遂**（；永和年間），原名係，字，涼州金城人，係東漢末年涼州地區嘅割據軍閥之一，仲係馬騰義兄弟。曾經同馬超一齊反曹操，但係失敗咗之後，馬超投降張魯，而佢逃走，後俾部下殺害。

## 一生
佢本名係**韓約**，後生被朝廷召去上京，嗰陣大將軍何進聽到佢名聲之後就見咗韓約，韓約勸佢殺嗮宦官，佢唔聽，韓約認定佢會失敗就返去涼州。

黃巾起義嗰年（184年），韓約係涼州從事，當時北宮伯玉反漢，韓約同涼州督軍從事邊允被佢劫持，韓約為咗安全就加入佢哋，做咗佢軍師，之後就做佢嘅頭首，攻殺護羌校尉泠徵、金城太守陳懿。被嗰度懸賞萬戶侯捉邊允、韓約，佢哋就改名邊章同**韓遂**。

之後朝廷派皇甫嵩同董卓討伐佢哋，皇甫嵩討伐失敗之後被十常侍張讓、趙忠誣衊失職，呢時韓遂佢哋壯大自己嘅勢力。朝廷又用司空張溫做車騎將軍，同埋假節，畀執金吾袁滂做副將，董卓做破虜將軍，同埋盪寇將軍周慎被張溫領導。張溫帶十萬兵馬對付韓遂佢哋，邊章同韓遂佢地進軍美陽，一時畀漢軍劣勢。

同年十一月，韓遂佢哋嘅軍馬被流星嚇櫬，認為係凶兆，愛返去金城，董卓聽咗之後就同鮑鴻佢哋進擊，斬殺數千人，畀邊章、韓遂退返榆中。張溫就畀周慎派三萬人去追擊，唔聽孫堅嘅斷糧戰略，被邊章、韓遂挾擊，斷周慎嘅運道，周慎驚到放棄戰車同輜重撤退。

中平三年（186年）春，韓遂殺死邊章北宮伯玉同李文侯，擁兵十餘萬進軍隴西。

四年（187年），韓遂喺金城被涼州刺史耿鄙討伐唔成，嗰陣隴西郡太守李參起兵反漢，同韓遂聯合，一齊殺死涼州刺史耿鄙。耿鄙嘅司馬馬騰、王國自己號稱「合眾將軍」背叛朝廷同韓遂同謀。畀王國做首領，招人同埋抄劫三輔。

## 藝術形象
喺小說《三國演義》係172年（漢建寧五年、熹平元年）生，韓遂俾馬超砍咗左臂之後投靠曹操，之後喺嘉靖本度註解佢215年被馬夫殺死，而毛版則冇下落。
李君妍

**李君妍**（，，）係香港無綫電視女藝員，2009年參加第24期藝員訓練班出身，2011年參加《功夫新星》做打女而出名，依家主要拍電視劇。

## 簡歷
李君妍喺香港出世，先後讀過天主教佑華小學同高雷中學，中五畢業考入第24期無綫電視藝員訓練班，做咗無綫電視藝員，2018年3月底由基本藝人合約轉簽經理人合約。

## 演出
### 電視劇（無綫電視）

### 綜藝節目（無綫電視）

### 網上節目（big big channel）

### MV

### 電影

## 攷
 

## 出面網頁
*李君妍-香港偶像劇場

*
*
*
*
*
*
龐統

**龐統**（；），字**士元**（），號**鳳雛**（），東漢末年、三國時代嘅荊州襄陽人（而家湖北襄陽），原本係吳名將周瑜嘅南郡功曹，後尾變成咗劉備嘅謀士、重臣。後世人經常評龐統話佢嘅才能及得上同時間嘅諸葛孔明。

佢喺打劉璋時中箭而死。歷任耒陽令、治中從事，官至到軍師中郎將；死咗追賜關內侯。

## 細個時
龐統字士元，荊州南郡襄陽縣人（而家湖北襄陽）。

龐統同諸葛亮有姻親關係。當佢兩個細時，諸葛亮嘅細姐嫁咗畀龐山民，龐山民係龐統嘅堂兄弟。主婚人係名士龐德公，佢係龐山民嘅老豆、龐統嘅叔伯。

龐統大諸葛亮兩歲。佢兩個經常放埋一齊對比，當中諸葛亮講嘢慎重，而龐統坦率樸直，兩個人嘅性格啱好相反。由於龐統魯樸遲鈍，多數人望佢係尋常人，得龐德公曉佢係份料，好睇重佢。

聽聞名士司馬徽好識睇人，龐統就去搵着佢。兩個見面時，司馬徽喺樹上摘緊桑葉，龐統於是坐喺樹下傾偈問答，結果兩個人自朝早談論到夜晚。司馬徽認出佢嘅才能，極力讚佢。自此龐統嘅名聲逐漸浮顯。龐德公睇好佢同諸葛亮，爲佢兩個起名號，龐統起嘅號係鳳雛，諸葛亮起嘅號係臥龍。

## 事蹟
喺郡度聽到龐統嘅名聲，就任命佢做南郡功曹。

赤壁之戰後（208年），東吳將領周瑜帶軍打江陵，自曹仁手中佔得南郡（209年），得到孫權封佢做南郡太守。龐統繼續任職功曹，未得周瑜留意到。

210年，周瑜過世。龐統到吳郡弔喪。東吳人聽聞過佢嘅名，於是佢返荊州（南郡）時，幾多名士齊集喺昌門餞行。

劉備從孫權度借到江陵、南郡做根據地，稱爲「借荊州」。龐統畀劉備任命做從事，試下畀權佢做耒陽縣令。喺在任過程中，龐統唔注重處理公務，搞到被革職。

東吳呢邊繼任周瑜嘅將領係魯肅，佢寫信畀劉備薦舉龐統，話唔應該喺啲細職細務度用佢。諸葛亮亦噉同劉備護住佢。劉備於是召龐統來，共佢傾偈。談論完後，劉備好服佢，於是任命佢做治中從事，之後無幾耐升佢職位做軍師中郎將，同諸葛亮同級。

211年，劉璋喺益州畀喺漢中嘅張魯威脅，想請劉備入來幫手。劉璋手下張松、法正想因此秘密聯結劉備，幫佢喺西川做主人。劉備猶豫不決。龐統於是出力說服劉備聽法正條計。最後劉備聽咗佢嘅提議，嗌關羽、諸葛亮留喺荊州，帶龐統共將領黃忠、魏延入益州。

劉璋出來喺涪城接劉備。龐統勸佢捉咗劉璋來做威脅，然後去佔咗益州，噉樣避免用到武力，不過劉備唔聽，因爲佢喺本地人中未有威信。

喺供應糧草、軍備畀劉備後，劉璋返成都，交畀劉備去打張魯。劉備有超過三萬人軍隊喺手，車具充足，佢聽龐統條計唔去打張魯住，先留喺葭萌同民衆搞好關係。

過咗一年到212年尾，喺成都幫劉備做內應嘅張松露咗馬腳，畀劉璋捉住殺咗，自此劉璋同劉備正式反目成仇。劉璋停止供應糧草畀劉備。龐統睇到咗行動嘅時候，於是攞出三條計畀劉備揀：
:私底下揀精兵，日夜行軍，襲擊入成都。劉璋唔曉軍事，又唔防備人，似噉樣可以喺一年內攞低益州，係上策。拋出假訊話荊州有事要返去，誘鎮守緊白水嘅西川二將楊懷、高沛出來，殺咗佢哋，佔咗佢哋嘅軍兵，然後去打成都，係中策。撤兵返白帝城再等時機行動係下策。

諗咗陣後，劉備揀中策，拋出假訊話荊州畀曹操威脅，要帶兵返去救。果然楊懷同高沛都開心於劉備要帶軍返荊州，唔再威脅益州，於是帶啲隨從去餞別劉備。劉備立即捉住楊懷同高沛殺咗，奪咗二將喺白水嘅軍馬，然後組織進攻，理由係劉璋背信唔再供應糧食。

荊州軍分做兩路去打，好快爭得勝利，佔得涪城。劉璋嘅主力軍撤退，固守喺綿竹城。

213年，劉備指揮張飛、趙雲同諸葛亮自荊州帶軍入來助戰，約咗到時兵臨成都城下時，共同會兵去打佔呢座城市。

214年夏天，荊州各支勁旅都得勝。劉備聽到消息話張飛同諸葛亮已經打到成都嘅東面同北面，而趙雲攻破到犍爲，於是共龐統分路進攻雒城。龐統引住支勁軍誘得守城將領張任出咗雒城。張任走出到南面，喺雁橋駐軍。劉備於是切斷張任嘅退路，而龐統引軍去雁橋去打張任。龐統中咗箭而戰死。嗰陣時佢先虛歲36歲。

劉備打敗張任，並且生擒佢。因爲張任唔投降，於是劉備嗌人拖去斬。

喺佔得益州後，劉備諗起龐統嘅功勞，經常提到佢時喊。劉備追贈佢做關內侯，起諡號做靖侯，任命佢老豆做議郎，然後升職做諫議大夫。

## 喺三國演義
龐統畀羅貫中喺《三國演義》描寫成「濃眉、凸鼻、黑面、短鬚、型容好醜嘅人」。司馬徽考察過龐統後，講出如下認定佢嘅話：「臥龍（即孔明）或鳳雛（即龐統），如果得到兩個人中一個，就可以平定得天下。」

初頭，龐統喺江南跟孫權。喺赤壁之戰時，佢曾經受周瑜委託，去獻計畀曹操，嗌佢用鐵鏈將各隻船綁成一排，來防止士兵暈船浪，但實質係令啲船唔散開，方便去火攻。由於龐統嘅功勞，當周瑜使用火攻時，曹操嘅船集中成一嚿，令佢哋走唔甩，都燒曬。

喺周瑜死後，魯肅薦舉龐統畀孫權，但龐統唔得孫權重用，於是去荊州跟劉備。

龐同做耒陽縣令嗰陣飲酒唔做嘢，張飛監視嗰陣，佢按部處理咗百日嘅公務。呢度係參考咗蜀漢文官何衹嘅事蹟。

龐統作爲軍師共劉備引軍五萬入西川。龐統共法正出計謀畀劉備，要佢請劉璋入席，喺會上趁機殺咗劉璋，然後佔咗西川，不過劉備話噉嘅行動係不仁，於是無噉做。龐統嗌魏延喺席間出來舞劍，然後刺殺劉璋，但畀劉備撳住趕咗出去。

到劉備同劉璋正式反面對打時，龐統出計畀劉備殺咗劉璋嘅兩個將領高沛同楊懷，奪咗涪關，進攻雒城。

由於要提高諸葛亮嘅形象，羅貫中虛構咗雒城場仗。喺龐統進軍前，孔明已經寄信警報咪做，不過龐統覺得孔明係妒忌佢自己，於是唔聽孔明同劉備嘅話。到行軍時，龐統嘅馬眼花，企唔穩，撉（）龐統佢落馬。劉備睇到噉，將佢自己騎緊嘅白馬換咗畀龐統。龐統由於主觀上輕敵，令佢入咗張任嘅埋伏，呢個西蜀將領令龐統連人帶馬死喺落鳳坡之下。

喺佢死後，諸葛亮先至揮軍入益州，用計捉張任爲龐統報仇。史實上超過龐統死之前半年，諸葛亮同張飛嘅勁旅就已經喺益州共劉備同龐統配合作戰。劉備同龐統領軍獨立作戰，喺雒城打敗兼捉到張任，龐統因此暴露喺陣前中箭而過世。

## 睇埋
*劉備
*劉璋
*諸葛亮
*西川戰役

## 註

## 攷

## 參攷資料
*
*
*
*
*
*

類:東漢人
類:三國人
類:湖北人
類:中國軍人
統
帳幕

**帳幕**係可以週圍搬嘅建築，由支架同布搭建，舊時係遊牧民族嘅屋企，依家通常用響露營，所以又叫**營幕**。
陶晶瑩

**陶晶瑩**（，），暱稱**陶子**，係台灣嘅主持人、歌手、作家同經紀人。佢先後喺中山女高、國立政治大學新聞系畢業。佢係資深節目主持人張小燕嘅門生，係華人娛樂圈幾有影響力同代表性嘅主持人之一。

陶晶瑩同演員李李仁喺2005年9月11號結婚，2006年4月22號生咗大女「小荳荳」，2009年1月12號生咗大仔「李小龍」。

## 音樂作品
### 個人專輯
* 原創專輯
*# 天空不要為我掉眼淚（1990年10月）（銘聲／飛碟）
*# 非比尋常（1995年9月24號）（飛碟）
*# 漂亮（1996年8月）（華納飛碟）
*# 電子情人（1997年7月24號）（華納飛碟）
*# 我變了（1999年9月2號）（豐華）
*# 愛缺（2000年9月7號）（豐華）
*# 青春（2002年5月14號）（豐華）
*# 走路去紐約（2005年9月2號）（海蝶）
* 精選專輯
*# 你又復活了（1999年8月26號）（華納）
*# 陶子 愛唱歌愛創作 2001晶選集（2001年10月16號）（豐華）

### 個人創作

## 主持作品
### 綜藝節目

### 頒獎典禮

## 獎項

## 參考

## 連出去
*福隆經紀公司：陶晶瑩個人頁面
*姊妹淘：陶晶瑩個人部落格
連道

**連道**（）舊時叫**連合道**，係香港一條上落山雙線行車嘅街道，全長約100米，響香港島銅鑼灣同跑馬地之間，北面係山腳嘅銅鑼灣加路連山道108號、近住禮頓道保良局總部正門，南面係山腰嘅跑馬地樂活道、近住豪宅比華利山同禮頓山之間，成條路將加路連山同禮頓山連埋一齊。

連道舊時叫**連合道**，響1931年7月10號改做依家個名。

## 參考
利希慎堂

**利希慎堂**（）係香港大學13間住宿舍堂之一，為男女本科生同研究生提供住宿嘅地方。利希慎堂由利氏家族贊助去起，所以就用咗企業家利希慎個名。利希慎堂前身叫明原堂，1992年搬到依家個位，即係香港薄扶林沙宣道6B。

## 參考
田心街

**田心街**（）係香港沙田區大圍一條街，連接住紅梅谷路同車公廟路，約莫300米長，亦都係紅梅谷路連接青沙公路嘅要道。

## 沿路建築
*田心村
*隆亨邨
*雲疊花園
*保良局朱敬文中學
唐賢街

**唐賢街**（）係香港新界西貢區將軍澳新市鎮一條街，連接住唐明街同寶邑路，約莫1.5公里長，貫穿將軍澳市中心，1998年通車，後來延長到市中心南面嘅海皮（將軍澳第68區)，仲有條支路去調景嶺。2022年，P2路通車，有條支路嚟唐賢街。

## 沿路建築

*尚德邨
*唐明苑
*將軍澳中心
*保良局黃永樹小學
*將軍澳天主教小學
*港鐵將軍澳站

## 參考資料
連合道

**連合道**可以指：
*赤柱連合道（Stanley Link Road），減筆**連合道**，響香港赤柱
*連道（Link Road），舊名**連合道**，響香港跑馬地，費事同赤柱連合道撈亂而改名
邵家臻

**邵家臻**（Shiu Ka-chun，），係前香港社會工作者，泛民主派成員。

## 背景
佢細個喺石蔭邨長大，依家做緊香港浸會大學社會工作系講師、青年研究實踐中心副主任，亦有響香港青年協會度做。佢自從1990年代大學畢業後就已經響社工界做嘢，初頭係外展社工，負責輔導邊青。佢亦都係香港選舉委員會社會福利界委員。

2016年，邵家臻畀《東周刊》踢爆佢涉嫌「一腳踏多船」，更被轟「始亂終棄」，有「社福界媾女王」嘅謔稱。同年喺第6屆香港立法會選舉當選社會福利界功能界別，成為第六屆香港立法會議員。

2025年1月10號，邵家臻因胃癌去世。

## 攷

## 出面網頁
* 
* 
* 

類:前香港立法會議員
類:香港社會工作者
類:香港監犯
類:香港浸會大學舊生
家臻
唐俊街

**唐俊街**（）係香港新界西貢區將軍澳新市鎮一條街，連接住唐明街同至善街，約莫700米長，貫穿將軍澳市中心，1998年通車，將來會延長到市中心南面嘅海皮（將軍澳第68區）。

## 途經的公共交通服務

## 沿路建築

*君傲灣
*寶盈花園
*天晉II
*怡明邨
*佛教志蓮小學
*仁愛堂田家炳小學
*基督教宣道會宣基中學
*仁濟醫院王華湘中學
*將軍澳循道衛理小學
*港鐵將軍澳站
*將軍澳站公共運輸交匯處
原田淑人

**原田淑人**（）係日本嘅考古學家，北京大學教授（1930年）、東京大學教授（1938年）、文學博士（1939年），有「日本近代東洋考古學之父」嘅稱號。

## 底細
原田淑人喺日本東京都出世，阿爸係漢學家，佢細蚊仔時受漢學嘅深厚熏陶。1904年考入東京帝國大學文科大學（而家東京大學文學部）史學科，喺度跟東洋史學嘅創始人白鳥庫吉等史學家學嘢，受到一連串正規同嚴格嘅史學教育。1908年攞到學士學位後，入東京帝國大學文科大學史學科東洋史學專修科深造，專攻中國嘅風俗史同服飾史。喺大學院（好似中國嘅大學研究院噉樣）研究時期，由於學習用功過猛，眼生疾病，產生文獻研究困難，轉而從事考古學研究。攞到學位後做過東京帝國大學講師。1924年渠過朝鮮做考古調查同發掘。1925年後，喺中國參加「東亞考古學會」嘅活動，1930年做過北京大學教授。1938年佢返返日本。前後做過東京帝國大學、聖心女子大學、東洋女子大學教授同早稻田大學大學院講師。做過日本考古學會會長，1943年佢曾經俾人選做帝國學士院（即係而家日本學士院）會員（院士）。1974年喺東京病逝。

## 出名著述
*東亞古文化研究（1940年）
*正倉院玻璃容器嘅研究（1948年）
*日本考古學入門（1950年）
*東亞古文化論考（1962年）
*古代人嘅化粧同裝身具（1963年）
*漢六朝嘅服飾（1967年）
*唐代嘅服飾（1970年）
*考古漫筆（1970年）
*東亞古文化説苑（1973年）

## 參考
*原田正己：「原田淑人」，『東洋学嘅系譜』第二集第127-138頁，1994年。
斯迪凡·卡奚特

**斯迪凡·卡奚特**（，法式法文發音：[stefan kʁɛt]；魁北克法文發音：[stefan kʁaɪ̯t]。）係一個魁北克省演員。

## 出面網頁
京都議定書

**京都議定書**（英文：**Kyoto Protocol**）係《聯合國氣候變化綱要公約》嘅補充條文，響1997年12月日本京都開嘅聯合國氣候變化綱要公約第三次締約國大會定出嚟，由2005年2月16號開始生效，目標係將大氣入面嘅溫室氣體含量穩定響一個適當水平，防止劇烈氣候變化傷害人類。
中國南方航空

（，，，，IATA代碼**CZ**，ICAO代碼**CSN**），簡稱**南航**（），係一間總部設喺廣州嘅航空公司，主要樞紐機場係廣州白雲國際機場，標誌係鑲喺藍色垂直尾翼上嘅紅色木棉花。中國南方航空亦係中國第一間運營空中巴士 A380同波音787嘅航空公司。

佢係世界上乘客量第六多嘅航空公司，亦係亞洲飛機同乘客量最多嘅航空公司。佢嘅機隊由422架飛機組成，機隊由廣州白雲國際機場同北京首都國際機場飛去總共121個目的地。

## 歷史

南方航空嘅前身係1950年成立嘅**軍委民航廣州辦事處**，佢喺1959年改作**民航廣州管理局**。響1988年，中國民航局進行咗業務重組，民航廣州管理局管轄嘅中國南方航空亦喺1991年掛牌成立。由嗰陣時起，中國南方航空公司就急速發展，好快就做咗中國航空公司「三巨頭」嘅其中一個（另外兩個係中國國際航空公司同埋中國東方航空集團公司）。

1996年，南航開通咗首條洲際航線，由廣州經由北京至阿姆斯特丹，次年重開通咗由廣州跨太平洋直飛洛杉磯嘅航線。南航響2000年至2002年先後併購咗中原航空、新疆航空、中國北方航空。南方航空喺2007年11月15號成為天合聯盟（SkyTeam）嘅成員。

響2010年，中國南方航空公司載咗7650萬乘客，滿載率有79.2%。公司響2010年嘅利潤係58億人民幣（8.83億美金）。

2018年11月15號，中國南方航空有限公司宣佈會喺2019年1月1號退出天合聯盟。

## 航線
南航嘅業務遍及全球169個國家同地區，樞紐喺廣州、北京同烏魯木齊，重喺鄭州、瀋陽、重慶、貴陽等地設立重點機場。南航亦係往返大洋洲班次最密集嘅中國內地航空公司。

## 參攷

## 出面網頁
*  中國南方航空股份有限公司
氨基酸

**氨基酸**（；）係構成蛋白質嘅基本單位，生物體中總共有二十種噉多。氨基酸按照極性分成極性同非極性，而極性氨基酸又分成帶電同唔帶電兩種。極性氨基酸係親水嘅，而非極性氨基酸係疏水嘅。氨基酸係由胺基、羥基、羧基以及一個特別支鏈組成嘅重要生物分子。組成氨基酸嘅最基本元素係碳、氫、氧同氮。氨基酸嘅分類可以通過極性、酸鹼度同支鏈類​​型（比如含有芳香環、羥基、硫等）嚟分類。氨基酸以蛋白質嘅形式存在，構成人體肌肉，細胞同其他組織除水之外嘅第二大成份。喺蛋白質之外，氨基酸亦參與神經傳遞素同生物合成等嘅關鍵過程。

## 歷史
歷史上第一種氨基酸係喺十九世紀初畀人發現嘅。1806年，法國化學家沃克蘭 (Louis-Nicolas Vauquelin) 同 Pierre Jean Robiquet 喺露筍入邊分離咗一種化合物，之後將佢叫做天冬酰胺，即係第一種畀人發現嘅氨基酸。胱氨酸喺1810年畀人發現，而佢嘅異構體半胱氨酸就直到1884年先畀人發現。甘氨酸同亮氨酸係1820年發現嘅。英文用*amino acid*表示氨基酸係從1898年開始。1902年，有人發現蛋白質經酵素消化或者酸水解之後會產生氨基酸。Emil Fischer 同 Franz Hofmeister 提出蛋白質係一個氨基酸嘅胺基同另一個氨基酸嘅羧基結合組成嘅線結構，佢哋叫呢種結構做肽。

## 基本結構

氨基酸嘅分子結構含有胺基（―NH2 ）同羧基（―COOH），兼且氨基同羧基都直接連接喺一個-CH-結構上嘅有機化合物。通式係H2NCHRCOOH。根據胺基連接喺羧酸碳原子嘅位置，可分成*α*、*β*、*γ*、*δ*……氨基酸（C……C―C―C―C―COOH）。

蛋白質經水解後，會產生20幾種α-胺基酸，好似甘氨酸（Glycine）、丙氨酸（Alanine）、纈氨酸（Valine）、亮氨酸（Leucine）、異亮氨酸（Isoleucine）、苯丙氨酸（Phenylalanine）、色氨酸（Tryptophan）、酪氨酸（Tyrosine）、天冬氨酸（Aspartic acid）、組氨酸（Histidine）、天冬酰胺（Asparagine）、穀氨酸（Glutamic acid）、賴氨酸（Lysine）、穀氨酰胺（Glutamine）、甲硫氨酸（Methionine）、精氨酸（Arginine）、絲氨酸（Serine）、蘇氨酸（Threonine）、半胱氨酸（Cysteine）、脯氨酸（Proline）等。

## 物理化學特性

* 電離唔到

## 參照
TW

**TW**可以指：
*中華民國嘅國家代碼
**.tw，中華民國台灣地區頂級域名
**台灣嘅簡筆
*荃灣：Tsuen Wan
*環球航空嘅IATA航空公司代碼
*時代華納嘅簡筆
*契維話嘅ISO 639-1語言代碼
魔物獵人流動版第3代

《**魔物獵人流動版第3代**》（，簡筆**MHP3**）係日本一隻魔物獵人系列電子遊戲，響2010年12月1號開始賣，最初係PlayStation Portable版，之後再有PlayStation 3版。
陳士駿

**陳士駿**（；）係台灣出世嘅台裔美籍企業家，又係YouTube創辦人之一。2005年嘅時候係美國雜誌Business 2.0公佈嘅全球排名第28最具影響力嘅企業人物。

佢喺台北市私立靜心小學讀兩年後，八歲時移民到美國，中學時鍾意數學、科學，後來入咗美國伊利諾大學香檳分校嘅電腦科學系讀，大四時加入PayPal。

## 出面網頁

* Steve Chen's YouTube profile
* Steve Chen, the local boy that created YouTube– Taipei Times, October 8, 2006
明日香

**明日香**（日文：**あすか**，英文：**Asuka**）係常見嘅日文名，可以係：

## 地理
* 明日香村，喺日本奈良縣高市郡。

## 人
* 明日香 (AV女優)，日本鹹片女演員。
* 里明日香，日本女歌手。
* 樋口明日嘉，原名樋口明日香，日本女演員。

## 藝術
* 超少女明日香，日本漫畫。

## 睇埋
* 飛鳥，日文發音同「明日香」相同
雷神

**雷神**可以解：
* 掌管雷電嘅神，譬如中國嘅雷公、北歐神話嘅托爾（Thor）
*雷神公司（Raytheon Company），美國國防承包商
* 雷神奇俠，2011年電影
**雷神奇俠：黑暗世界，2013年電影，雷神奇俠續集
* 莫雷拉，又叫做「拉叔」，巴西騎師，喺巴西、新加坡、香港策騎過
基金

**基金**可以解：
*證券投資基金，主要分兩類：
**互惠基金（Mutual Fund）
**對沖基金（Hedge Fund）
*基金會，搞慈善嘅組織
MTR (搞清楚)

**MTR**可以指：
*港鐵
**香港地鐵，港鐵前身
**港鐵公司，營運港鐵嘅公司
*MTR (軟件)，響類Unix作業系統運行嘅網絡診斷程式
雲端

**雲端**，又叫**雲端運算**或者**雲端技術**，係用互聯網將唔同電腦嘅儲存同各種功能集中響同一部伺服器度做。

## 相關技術
*雲端遊戲
*雲端儲存
*雲端備份
*雲端印刷
*雲端伺服器
鬼父

**鬼父**可以解：
*鬼父 (漫畫)，日本鹹濕漫畫
*鬼父 (電影)（Ghost Dad），1990年美國喜劇電影
*同自己個女亂倫嘅性罪犯
愛情公寓

**愛情公寓**可以指：
*愛情公寓 (電視劇)，2009年中國大陸處境劇
**愛情公寓2
**愛情公寓3
*愛情公寓 (網站)，台灣交友網站
*時鐘酒店
牛肉茶

**牛肉茶**係香港嘅一種飲品，舊時喺茶餐廳比較常見，現今已經極之罕見。

## 做法
先將牛肉用清水洗乾淨切片，加入清水一杯，浸兩個鐘，將浸住水嘅牛肉放入雪櫃。將牛肉同浸牛肉嘅水倒入煲度，加薑、杞子、三碗滾水用慢火燉個半鐘，加少少鹽調味，再燉半個鐘倒就飲得。
海峽兩岸經濟合作架構協議

**海峽兩岸經濟合作架構協議**（，簡筆：**ECFA**）係中華人民共和國政府同中華民國政府雙邊自由貿易協議，2010年6月29號響重慶簽訂。

## 相關
*內地與港澳關於建立更緊密經貿關係的安排（CEPA）
*兩岸服務貿易協議

類:臺灣經濟‎
類:自由貿易協議
Ive

**IVE**或者**Ive**可以指：

* 香港專業教育學院（Hong Kong **I**nstitute of **V**ocational **E**ducation）
* IVE (韓團)，韓國一女團
* I've，又名I've Sound，日本北海道札幌市嘅一個音樂製作兼歌手團體。
* Īve Parish，中譯「伊韋堂區」，係拉脫維亞塔爾西市鎮下轄嘅一個行政單位。
Komica

**Komica**係台灣一個大型網上討論區，用動畫、漫畫同電子遊戲做主題，2005年建立。
醫學

**醫學**（）係維持身體健康嘅學問，主要係解決身體唔舒服或者有病嘅問題。

## 定位

2023 年嘅不列顛百科全書係噉樣形容**醫學**嘅：

## 臨床

## 制度

## 分支
*心臟科
*神經內科：研究神經系統；例如腦退化（AD）係一種神經細胞慢慢噉失去功能嘅長期病。患者會漸漸噉失去各種認知能力，初頭嘅症狀主包括短期記憶能力變差－個患者會容易唔記得嘢（但舊啲嘅記憶會相對冇咁受影響）以及喺做決策上有困難，而隨住病情加深，情況會變得更差。打後個患者喺各方面－包括語言、郁動同認嘢等－會開始變到愈嚟愈差，令到後期嗰陣佢哋會連一啲日常生活上嘅決定同計劃（例如煮飯同行街）都做唔到，需要人廿四小時照顧。
*精神醫學：專門醫治同預防精神障礙。
*預防醫學：指集中於防止疾病發生嘅工作。
****原始預防**係最早郁手嘅預防，喺一個細路未出世或者出世冇耐嗰時就介入。簡單嘅有提倡餵人奶，或者教啲父母點樣幫仔女由細培養良好飲食習慣。
****初級預防**排除引起疾病嘅物體，或者做啲嘢嚟提升啲人對疾病嘅抵抗能力，從而阻止疾病出現。例子有教人飲食均衡同埋多啲運動， 住佢哋嘅身體狀態良好。
****二級預防**盡力喺病徵出現之前，就達致成功探測到有問題，並且採取適當嘅行動。例子可以睇吓癌症篩查，講到點樣定期幫人以驗血等嘅方法  吓佢哋有冇癌症。
****三級預防**講嘅係要將疾病帶嚟嘅損害—例如係永久傷殘呀噉—盡量減到有咁低得咁低。
**四級預防想保護病人免受弊大於利嘅醫療干預侵害。

## 中醫

中醫學係以中醫藥理論與實踐經驗為主體，研究人類生命活動中健康與疾病轉化規律同埋佢嘅預防、診斷、治療、康復同保健嘅綜合性科學。中醫學至今已經有幾千年歷史。

中國醫學體系嘅傳統醫學，包括中國漢族為主體嘅中醫學（日本、朝鮮同台灣亦有稱漢醫），日本嘅漢方醫學，朝鮮半島嘅東醫學（即今日韓國嘅韓醫學，朝鮮嘅高麗醫學）。

## 相關
*醫生
*醫院
*醫藥
*生物學
*心理學
*人工智能

## 歐詞

## 疏士
望遠鏡

**望遠鏡**，叫**千里鏡**，係件架生，用來望遠嘢，遠嘅嘢放大到睇清楚。佢用咗光學原理，亦有啲利用電腦方法輔助。野外活動可以用得到，當中有專門望太空，叫天文望遠鏡。

## 睇埋
* 望遠鏡座，一天文星座
轤轆

**轤轆**，語體文又叫**滑輪**，係一啲轆用來帶動繩、纜、帶。成組轤轆可以用來吊起重嘢，傳送動力。
錢玄同

**錢玄同**（），原名錢夏，字德潛，號疑古、中季，係中國嘅語言學家、語文改革活動家、文字音韻學家、教育家同思想家。做過北京師範大學、北京大學嘅教授。錢玄同俾人尊稱為中國「五四新文化運動嘅倡導者」之一。佢曾主張廢除漢字。

## 底細
錢玄同喺浙江吳興（即係而家浙江湖州市）出世。響1906年，佢去到日本，入早稻田大學。佢喺日本拜見章太炎（炳麟）、秋瑾。後經章太炎介紹，佢加入同盟會，喺度隨章太炎學習文學音韻學，結識了好多章門弟子，後來這些人都成为了著名學者，包括黃侃、魯迅、周作人。回國後，1913年去北京，開始咗佢嘅教育職業生涯，做過國立北京高等師範學校同附屬中學嘅國文經學教員、北京師範大學、北京大學嘅教授。佢喺度從事北京師範大學教育20年咁上下。佢講授嘅課程，係音韻學、說文研究、經學史略、周至唐同清代思想概要、先秦古書真偽略說。做過北京師範大學國文系主任。

錢玄同喺教學同學術研究方面嘅貢獻好出名，佢寫嘅《文字學音篇》，係中國高等學校最早嘅音韻學教科書。而家中國嘅許多音韻學家，如羅常培、魏建功、白滌洲、趙蔭棠、王靜如、丁聲樹，或係錢玄同嘅學生，或受過佢嘅教益。出名嘅歷史學家黃現璠，曾經係錢玄同嘅研究生。

1917年，佢喺陳獨秀主辦嘅《新青年》雜誌投稿，倡導文學革命，成為「五四新文化運動嘅揭幕人」之一。佢喺1918-1919年，做過《新青年》雜誌嘅輪流編輯之一。這一時期，佢曾動員魯迅給《新青年》寫文章。魯迅嘅小說《狂人日記》，係錢玄同催促寫出嘅頭一篇作品，而且頭一次用魯迅做筆名。

錢玄同早年積極宣傳漢語改用拼音文字，主張廢除漢字，曾采用國際音標制定漢語拼音字母。佢同趙元任、黎錦熙等數人共同制定過「國語羅馬字拼音法式」。

響1939年1月17日號，錢玄同喺北京病逝。佢個仔錢三強係出名嘅物理學家。

## 學人評價
*章太炎話：「弟子成就者，蘄春黃侃季剛、歸安錢夏季中（錢玄同）、海鹽朱希祖逖先。」

*郭沫若對錢玄同喺古史研究方面嘅一些觀點非常贊賞，話過：錢玄同嘅「這些見解與鄙見不期而同，但都係先鄙而發。」

## 出名著述
*錢玄同文集（全6卷）

## 出面網頁
* 林天宏：《錢玄同:真的猛士》，載《教育》2009年第27期。
銼

**銼**係一種用來磨嘢嘅架生。通係手工對硬物，做細微修補之用。金工、木工等常用。多數用鐵、鋼依啲硬金做，所以有時叫**鐵銼**。唔同銼上有唔同坑絞，粗幼唔同。

用喺人身上，有指甲銼，用來磨指甲。
神話 (搞清楚)

**神話**可以指:
*神話。
*神話 (電影)，2005年中文電影。
*神話 (電視劇)，2010年中文電視劇，改編自電影版《神話》。
*神話Online，台灣網上遊戲。
*神話 (組合)，韓國男子演唱組合。
布魯塞爾首都大區

**布魯塞爾首都大區**（法文：**Région de Bruxelles-Capitale**；荷蘭文：**Brussels Hoofdstedelijk Gewest**；德文：**Region Brüssel-Hauptstadt**）係比利時其中一區，下面有19個市，當中包括比利時首都政府所在地布魯塞爾。

## 行政區

     
     
     
     
     
     
     
     
     
     
     
     
     
     
     
     
     
     
     
     
     
     

## 參考
壓艙

**壓艙**，係以重物，放近船艙底，壓穏船艙，等佢唔易右搖右擺或者反艇。唔單止船，飛船同熱氣球都會用到。壓艙嘅石，叫**壓艙石**。有時連人或者貨都可以壓艙。

壓艙石要放多啲，叫**落壓艙石**，而少啲就叫**起壓艙石**。
埃里伯斯火山

**埃里伯斯火山**係一座響南極洲嘅火山，亦係地球最南面嘅火山。呢座火山高大概三千米，最近嗰次爆發係1902年。

1979年11月28號，一架紐西蘭飛機撞咗埋埃里伯斯火山，機上人全部死晒，殘骸到而家都重未清理。

## 攷
http://library.tf.edu.tw/doc/200703_%B5o%B2{%B7s%ABn%B7%A5.pps

類:南極洲地理
約瑟夫·傅利葉

**傅利葉**（，）係法國數學家同物理學家，主要研究熱傳導同振動嘅應用，成就包括提出傅利葉級數、傅利葉變換，重係第一個發現溫室效應嘅人。

## 出面網頁

類:法國數學家
類:法國物理學家
坦博拉火山

**坦博拉火山**係位於印尼松巴哇島嘅火山島上面嘅一座活火山，呢座火山響1815年發生咗人類史上最勁嘅爆發，火山爆發級數係第七級，第八級係最勁，嗰次爆發有成七萬人死咗，之後嘅1816年因為受爆發影響，全球氣候亂晒大龍。

## 參考
* http://www.sciencemag.org/content/224/4654/1191
藥療

**藥療**係指所有用嚟診症、醫病、預防疾病或者減輕痛楚嘅藥嘅運用。

藥療有好多種方法。由用藥方法去分，可以係口服藥丸、藥水，又或者靜脈注射都得。藥療亦分做由醫生同合資格醫護人員指示分配嘅處方藥同埋消費者自己配嘅非處方藥兩大類別。
啤令

**啤令**（，），喺機械入面有支撐旋轉體嘅作用。當其他機件喺軸上彼此產生相對運動時，用嚟保持軸嘅中心位置同控制機件，就叫做啤令。
傷風

**傷風**，又叫**普通感冒**，係種輕微上呼吸道（鼻、喉）病毒性感染，有超過200種病毒同傷風嘅病因有關，徵狀包括咳、打乞嚏、流鼻涕、鼻塞、喉嚨痛、有痰、頭痛同埋攰等等，亦可能產生腸胃病，例如肚脹、肚痛、肚痾，症狀多數係由人體自體免疫反應引起，而唔係病毒搞出嚟嘅組織破壞。佢影響嘅地方可以分為鼻、喉嚨同鼻竇。大部分徵狀可以響七到十日內解除，但某啲可能會持續三個禮拜以上。

## 睇埋
* 感冒（流行性感冒）

## 參考
流行性感冒

**流行性感冒**（簡稱**流感**）係一種由流感病毒引起嘅急性呼吸道傳染病，屬於病毒性感染。流感好容易經飛沫或者直接接觸傳播，特別喺秋冬季節容易爆發，亦有機會引起大規模嘅疫情。如果出現嚴重症狀（例如持續高燒、呼吸困難），應該即刻搵醫生求診。

## 病因
流感係由流感病毒（Influenza Virus）引起，主要分為A型、B型同C型，當中A型同B型係最常見，亦係引發季節性流感嘅主要原因。A型病毒仲可以進一步分為唔同嘅亞型，例如 H1N1、H3N2 等。流感病毒變異速度快，所以每年嘅流感病毒株都可能唔一樣。

## 傳播途徑
流感病毒主要通過：
*飛沫傳播：咳、打乞嚏時噴出嘅飛沫。
*直接接觸：接觸咗患者嘅分泌物（例如鼻涕、口水），再摸自己嘅眼、鼻或者口。
*間接接觸：接觸到被病毒污染嘅物件，例如門柄、手巾。

## 症狀
流感嘅症狀通常比普通感冒嚴重，包括：
*突然高燒（一般超過 38°C）
*全身肌肉酸痛（特別係背部同四肢）
*頭痛
*嚴重疲倦
*喉嚨痛
*干咳
*有時仲會出現嘔心、嘔吐同肚痾（特別係小朋友）

## 預防
流感可以通過以下措施預防：
*接種流感疫苗：每年接種一次係預防流感最有效嘅方法，特別係老人、孕婦、慢性病患者同小朋友等高危人士。
*良好衛生習慣：
**勤洗手，用番梘同洗水洗手最少20秒。
**避免用觸手摸眼、鼻、口。
**咳或者打乞嚏嗰陣用紙巾或手遮住口鼻。
*避免人多嘅地方：流感高峰期最好避免去人多擠迫嘅地方。

## 治療
*抗病毒藥：例如奧司他韋（Tamiflu），喺發病 48 小時內使用效果最好，能夠減低病情同並發症嘅風險。
*對症治療：退燒藥、止咳藥等可以緩解症狀。
*休息同補充水分：充足嘅休息同飲水有助加快康復。

## 流感疫苗
流感疫苗需要每年接種一次，因為流感病毒變異得快，每年嘅疫苗成分會根據流感株嘅變化而更新。最佳接種時間係流感季節開始之前 1-2 個月。

## 睇多啲
*

## 睇埋
* 傷風
* 禽流感
* 豬流感

## 參考
聖保祿

**聖保祿**，正名**保祿**（希臘話，拼；英；景教譯**寶路法王**；生約公元五年，死約公元六十七年），原名**掃祿**（希臘話，拼Saulos；英Saul of Tarsus），係基督敎傳敎士，傳播基督福音。佢有其他譯名，如**保羅**，**使徒保羅**，**宗徒保羅**等。喺第一世紀，三十到五十幾年，佢確立唔同敎會，小亞細亞同歐洲都有。佢生於羅馬帝國，又係猶太人，又係羅馬公民，受眾兩面都有。

聖保祿屍骨埋喺梵蒂岡。
殖民主義

**殖民主義**係指外國勢力對當地人同資源嘅剝削。殖民者壟斷政治權力，並視被征服嘅社會及其人民喺法律、行政、社會、文化甚至生物上低於佢哋。 雖然殖民主義經常作為一種帝國主義制度，但亦可以係殖民定居嘅形式，殖民者會佔據同永久性咁取代原有社會，有時甚至會導致對原住民進行種族滅絕。

殖民主義作為一種概念，主要係用嚟形容歐洲喺近代所建立嘅殖民帝國，喺15世紀至20世紀中期之間全球擴張，喺1800年覆蓋地球35%嘅土地，喺第一次世界大戰前夕更達到84%。歐洲殖民主義利用重商主義同特許公司，建立咗一套權力殖民性，令被殖民嘅社會喺經濟上異化，而成為亞屬，透過現代生命政治喺性別規範、父權制度、種族、殘疾歧視同階級政治等方面加以控制，導致交叉性嘅暴力同歧視。 殖民主義往往被認為係文明使命嘅一部分，以開發土地同人命為理由，基於優越感而進行，並且經常與基督教使命有關。

因為殖民主義影響廣泛，不同類型嘅殖民主義喺全球同歷史上多次出現，當初殖民主義係透過殖民地同母國嘅劃分而建立起嚟嘅基本特徵。 去殖化於18世紀開始，逐漸令各殖民地獲得獨立，而喺第二次世界大戰結束之後，特別係1945至1975年，出現咗一波去殖高潮。 殖民主義對現代社會嘅影響仍然深遠，不同嘅學者指出殖民制度之間嘅差異可以解釋經濟發展、 政體類型

## 定義

殖民主義一詞最早係講男人移民同埋定居嘅種植地。 到咗二十世紀初期，呢個詞嘅意思擴大到主要指歐洲帝國主義嘅擴張同埋對亞非民族嘅帝國統治。

《柯林斯英語字典》將殖民主義定義為「強國直接控制弱國並利用佢哋嘅資源嚟增強自己嘅權力同財富嘅做法」。《韋氏百科字典》將殖民主義定義為「一個國家尋求擴張或保持對其他民族或領土嘅管治權嘅制度或政策」。《韋氏詞典》提供咗四個定義，包括「殖民地嘅特徵」同埋「一個權力對從屬地區或人民嘅控制」。

《斯坦福哲學百科全書》用呢個詞嚟「描述歐洲對世界其他地方嘅定居同政治控制嘅過程，包括美洲、澳洲同埋非洲同亞洲嘅部分地區」。佢討論咗殖民主義、帝國主義同征服之間嘅區別，並指出「定義殖民主義嘅困難在於呢個詞經常被用作帝國主義嘅同義詞。殖民主義同帝國主義都係預期可以為歐洲帶嚟經濟同戰略利益嘅征服形式」，並繼續講「由於難以持續區分呢兩個詞，本條目會廣泛使用『殖民主義』嚟指由十六世紀到二十世紀、以六十年代民族解放運動結束嘅歐洲政治支配計劃」。

喺尤爾根·奧斯特哈梅爾嘅《殖民主義：理論概述》序言中，Roger Tignor話「對奧斯特哈梅爾嚟講，殖民主義嘅本質係殖民地嘅存在，根據定義，呢啲殖民地嘅管治方式同保護國或非正式影響範圍等其他領土唔同。」 喺書入面，奧斯特哈梅爾問：「點樣可以將『殖民主義』同『殖民地』分開定義？」 佢最後歸納出三句嘅定義：

根據Julian Go嘅講法，「殖民主義指外國統治國家對一個社會同佢嘅人民嘅直接政治控制⋯⋯統治國壟斷政治權力，令到從屬社會同佢嘅人民處於法律上嘅劣勢。」 佢仲寫道，「殖民主義首先同最重要取決於核心國家對另一個領土同佢嘅居民宣布主權同／或領土佔領，而呢啲居民被歸類為低等臣民而唔係平等公民。」

根據David Strang嘅講法，去殖民化可以透過獲得國際社會法理承認嘅主權國家地位，或者透過完全併入現有嘅主權國家嚟實現。

## 疏示

## 睇埋
*洋涇浜
肺炎

**肺炎**係病，肺發炎，顯微鏡睇，係肺小泡發炎。通常係病毒、細菌引起，亦有啲其他微生物，或藥，或免疫系統病引起。

患者會咳、胸痛、發燒、難呼吸。診斷有照X光，用痰培植菌等。某啲肺炎可以指防疫針預防。治療要睇乜引起。細菌可以用抗生素。嚴重要入醫院。

全球一年約莫四萬五千萬人染病，佔人口百分之七。當中四百萬人死，係窮國主要死因。現代醫學已大爲進步，少咗好多人死，但窮國年老、年幼、長年帶病者，肺炎仍係致命死因。

## 睇多啲
*

## 睇埋
*非典型肺炎
吳哥窟

**吳哥窟**（；），係柬埔寨嘅一間古代神廟，原本叫做***Vrah Vishnulok***，意思係「毗濕奴嘅神殿」。吳哥窟係祿兀入面保存得最好嘅神廟，亦係世界上最大嘅廟宇。1992年，聯合國教科文組織將佢列做世界文化遺產。
錨

**錨**，係重物，放入水中到底，用來固定隻船，唔會畀水流沖走。最初只係石，後尾有鐵或鋼。現今錨都係用鐵造，有分叉形狀，用來搲實水底。

放錨落水底，叫**[[拋錨]]**。抽錨上船，叫**[[起錨]]**。
大桅

**大桅**，係船至大嘅桅，用來掛大𢃇。單桅得一支桅，一定係大桅。兩桅船，無論前後，最高一枝係大桅。三桅以上，通常係第二支桅。
𢃇

**𢃇**，語體叫**帆**，係借風行帆船嘅布。掛起時，風吹𢃇，推船行。

扯起張𢃇，叫**扯𢃇**。掛起綁實張𢃇，叫**掛𢃇**。大風之下，或者停船，而落減啲𢃇，叫**減𢃇**。

## 文
*有風使盡𢃇
跳板

**跳板**，係船駁上地嘅板，同來行上落船。以前只係得長板一條，現今會有機動板，駁上碼頭駁口。

以前長板幼，行上行落，會有跳動感覺。

## 文
跳板亦比喻中途，只係借來暫留，再去第二度。
鬭木師傅

**鬥木師傅**即係做木工嘅人。佢係一種職業，亦都係一門工藝。

### 名
「鬥木」同「鬭木」相同，鬥木師傅又簡稱**木匠**，木匠呢個詞語同其他漢語種通用。二十世紀之前鬥木師傅以男性居多，所以又有**鬥木佬**嘅叫法。

## 歷史
「木工」係最通用嘅名，喺春秋時期就已經出現。不過嗰時仲只係一個官名，表明佢嘅職責範圍。《禮記·曲禮下》話：「天子之六工，曰：土工、金工、石工、木工、獸工、草工。」
裁縫

**裁縫**（縫字變調讀陰上）係以做衫爲職嘅人。裁縫係做衫兩步，裁係度好布，剪成部份。縫係用針綫縫埋各部份，造成衫。
號外

**號外**，報紙刊物，臨時編印。家家報紙，日日編有刊號，如某年某號。號外係臨時編印，不設刊號，得名號外。

有突發要聞，報社立刻趕製版面，個幾鐘後，街頭派發號外，務求儘快帶消息畀讀者。內容唔多，號外通常只有一大紙，報社派發號外，亦同對報章宣傳，樂於免費派發。

## 史
日文報紙，江戶出嘅《中外新聞》，1868年出號外，報導上野之戰。當時出紙叫《別段中外新聞》。

中文報紙首份號外，始自《申報》，時爲1884年8月6號，登咗駐福州記者專電：「駐榕法艦尚無動靜」。

## 香港
六七暴動期間，香港政府發號外，對抗左報宣傳，張貼暴徒相。

## 中國
中國《報紙出版管理規定》第31條第七項並有規定號外為免費。

## 日本
日本報道多數係社會影響較重大之新聞。

## 沒落
1970年代起，由於電視、互聯網興起，家下報社有網站，電視台有24小時新聞頻道，可以發即時新聞，所以少有號外。
號外 (雜誌)

《**號外**》（**City Magazine**），係本香港雜誌，係本月刊，一九七六年開始發行。佢由陳冠中，同丘世文、鄧小宇及胡君毅創辦。本雜誌講生活潮流，內容有時裝、餐飲、家居、建築、設計、美藝、環保、視像、音樂、閱讀、文化及藝術等範疇。雜誌印刷精美，注重視覺表現手法，雜誌紙張，大過其他雜誌，有廿九厘米闊，卅九厘米高。讀者主要係中產階層，內裏唔少奢侈品、時裝廣告。

二十世紀八十年代，《號外》曾連載小說，描述美國長春藤大學，由雜誌所引入的生活品味，塑造香港中產階級共同形象，象徵八十年代香港戰後中產階級冒起。九十年代來臨，新式雜誌湧現，紛紛以唔同手法包裝中產生活品味，《號外》雜誌日漸式微。

二零零三年十月，廣州現代傳播，收購《號外》雜誌。

## 睇埋
*號外兒童周刊

## 出面網頁
* CityMagazine

## 註
民國無雙

《**民國無雙**》，拉丁名****，係電腦遊戲，以中華民國大陸時期軍閥背景，互相競逐。遊戲免費，回合制策略遊戲，概念來《大時代的故事》。《民國無雙》復刻大時代的故事，允許玩家可修改到遊戲引擎。

二零一零年七月，《民國無雙》發行首個正式版本1.0版。遊戲由香港遊戲工程師鄭立同台灣國立中正大學歷史研究所學生張承洲合作編寫。遊戲發佈一個月，中華人民共和國文化部便以「嚴重影響國家文化安全」為由，禁止《民國無雙》喺中國流通。

## 故事情節
民國初期，袁世凱死後，無人有足夠力量支配全中國。北洋政府主政下，因為府院之爭、貪污腐敗同軍閥割據，動蕩不安。孫中山理解到，需要自己軍隊革命，遂採用聯俄容共與國共合作嘅策略。一九二五年，蘇聯協助改造國民黨，成為列寧式政黨，黃埔建軍完成，共產黨員開始以個人身份加入國民黨，但此時孫中山到達北京後發病，賫志以歿。

## 遊戲內容
遊戲以一九二五年東亞做背景，內置勢力廿六個，玩家可揀任何勢力，或者自創陣營。遊戲允許玩家，扮演任何想扮演嘅軍閥，在民初時代改變歷史，例如統一東亞。

## 遊戲開發
《民國無雙》原生於批踢踢實業坊架空歷史板，該版長久以來，就有自制即時戰略遊戲嘅構想。二零零九年九月， chenglap 發佈咗一則遊戲企劃，復刻漢堂嘅《大時代的故事》，將中國近現代史，由北伐到對日抗戰，成段歷史實作為單機版遊戲。遊戲地圖系統參考《提督之決斷二》，而戰鬥系統則參考《戰國蘭斯》。二零零九年十一月十三號，作者發佈beta7版，定名為《民國無雙》。二零一零年二月開始，擴大咗製作組，好多志願者製作遊戲元件，經歷多次修正後，《民國無雙》1.0版於二零一零年七月廿一號面世，1.1版於同年九月廿九日公開，1.3版於二零一一年六月廿九號公開。

## 各方反應
### 中華人民共和國查禁
中華人民共和國文化部認為民國無雙「嚴重影響國家文化安全」，嚴禁此遊戲。各地文化局按照文化部要求，組織文化稽查執法人員對轄區內網際網路上網服務營業場所進行全面檢查，如果電腦內已經安裝民國無雙遊戲，要立即卸載。
民國無雙喺土豆網嘅遊戲影片，以及遊俠網嘅討論，全遭刪除，貼吧關閉。二零一一年八月，《民國無雙》喺中國大陸建立官網，遭到查禁。

### 遊戲模組
遊戲主程式內建修改器，《民國無雙》允許並鼓勵玩家自行創造遊戲模組。遊戲在發佈以後，好快玩家發佈各個版本，有滿洲國、台灣民主國、大韓民國為題嘅模組。

## 註

## 出面網站
*民國無雙新官方網站
*民國無雙facebook
環保購物袋

**環保購物袋**，多數叫**環保袋**，係袋一種，多數用不織布造，較爲耐用，可以用好多次。用依種袋，提倡少用卽棄膠袋，提倡環境保衞意識。不過要多啲能原製造，由於不織布都係膠，丟棄時都會變垃圾，亦不易回收，有違環境保護原意。所以係有爭議。
開山祖

**開山祖**指最頭嘅祖先，通常講早來到開墾，開枝散葉嘅祖先。亦有啲指某組識嘅創辦人。
舵

**舵**（文讀駝，白讀太），係板一塊，可以左右擺，置於船尾底部，用來轉向。唔單止船，飛機、飛船都有舵，置於尾部。舵由舵盤控制。
橫水渡

**橫水渡**（），係指來回兩岸嘅渡船。有啲簡單到三板，亦有啲係小輪。橫水渡航程短則一段涌面，長則喺內港之間，但唔會出外洋。
鞋抽

，又寫做「鞋揪」，係架生一隻，多數長身曲面。鞋揪插入鞋身，方便人將隻腳着入鞋。依家嘅鞋抽多數係用膠整出嚟，亦都有啲係用木、竹、或者金屬整嘅。

## 文字
廣東話有謂「鞋抽咁嘅面」，形容啲又長又扁嘅面型。
羅漢齋

**羅漢齋**係一種中式齋菜。呢味菜式材料包括各種蔬菜、菇菌、豆製品，混合老抽同其他調味料。亦可以加海鮮同蛋來煮葷菜。用嘅配料可以有好大差別。有講法話**羅漢齋**呢個名，係因為呢味菜式嘅用料繁多，有成18種或以上，同十八羅漢嘅故事類似。

## 參考
遺傳學

（）係研究生物體嘅遺傳同埋變異嘅科學，係生物學嘅一個重要分支。喺史前時期，人類就已經識得利用生物體嘅遺傳特性通過選擇育種嚟提高穀物同埋牲畜嘅產量。而現代遺傳學，目的係尋求了解遺傳嘅整個過程嘅機制，就係始於19世紀中孟德爾嘅研究工作。雖然，孟德爾並唔知遺傳嘅物理基礎，但喺佢觀察到生物體嘅遺傳特性，某啲遺傳單位遵守簡單嘅統計學規律，呢啲遺傳單位家陣被稱為基因。

基因位於DNA上，而DNA係由四類唔同嘅核苷酸組成嘅鏈狀分子，喺DNA上面嘅核苷酸序列就係生物體嘅遺傳信息。天然嘅DNA係以雙鏈形式存在嘅，兩條鏈上面嘅核苷酸互補，而每一條鏈都可以作為模來合成新嘅互補鏈。呢啲就係形成可以被遺傳嘅基因嘅複製方式。

基因上嘅核苷酸序列可以被細胞轉譯以合成蛋白質，蛋白質上嘅胺基酸序列就係對應基因上嘅核苷酸序列。呢個對應性被稱為遺傳密碼。蛋白質嘅胺基酸序列決定佢點樣摺疊成為一個三維結構，而蛋白質嘅結構就同佢所發揮功能密不可分。蛋白質執行細胞中幾乎所有嘅生物學進程來維持細胞嘅生存。DNA上嘅一個基因嘅改變可以改變佢編碼嘅蛋白質嘅胺基酸，並可能改變呢個蛋白質嘅結構同埋功能，進而對細胞甚至整個生物體造成巨大嘅影響。

雖然遺傳學喺決定生物體外形同埋行為嘅過程中扮演重要嘅角色，但呢個過程係遺傳學同生物體所經歷嘅環境共同作用嘅結果。例如，雖然基因能夠喺一定程度上決定一個人嘅體重，人喺童年所經歷嘅營養同埋健康狀況都會對佢嘅體有重大影響。

## 繁殖同遺傳

生物曉繁殖（reproduce），而基因（gene）係所有已知生物將自己嘅特徵傳俾下一代嘅基本媒介：每隻生物嘅細胞裏面都有一啲 DNA 份子喺度，呢啲 DNA 份子成雙螺旋（double helix）噉嘅結構，一條 DNA 裏面有能力決定隻生物嘅特徵嘅某個特定區域就為止一個基因，例如想像人嘅 DNA，如果 DNA 當中嘅某一段決定人嘅頭髮顏色－嗰段有 A 同 B 兩個唔同嘅可能款；身上有 A 嘅人會係金頭髮，而身上有 B 嘅人會係黑頭髮－噉呢段 DNA 就算係決定頭髮顏色嘅基因。

基因決定咗一隻生物嘅遺傳資訊：一隻生物內部會靠 DNA 嘅基因產生相應嘅 RNA 基因，而由呢啲 RNA 基因嗰度就會產生出蛋白質（protein），跟手呢啲蛋白質就會俾隻生物攞嚟組成身體嘅各種構造，例如動物嘅肌肉以至神經細胞都係要有蛋白質先組成得到；所以一隻生物身上嘅 DNA 會影響佢嘅各種特徵，由肌肉嘅大細（影響佢大唔大力）以至個腦嘅神經細胞嘅數量（影響佢嘅智能同各種認知特性）等。好多時，就算係極之唔同嘅生物物種身上都會有相同嘅基因，顯示咗唔同嘅生物好多時都需要相同嘅身體功能，舉個例子說明，如果將喺人類當中負責產生胰島素（insulin）嘅基因植入去第啲生物嗰度嗰時，個基因都仲係會扮演生產胰島素嘅功能。

### 基因組

無論一隻生物有細胞核定冇細胞核，佢嘅 DNA 都會聚埋一齊形成染色體（chromosomes）嘅結構，一隻生物體內所有細胞嘅染色體嘅總和就係佢個基因組（genome）：
*喺真核生物（eukaryotes；指啲細胞有細胞核，人類係真核生物）當中，基因組嘅 DNA 主要係位於啲細胞嘅細胞核裏面嘅，又有少部份會喺粒線體入面；
*喺原核生物（prokaryote；細胞冇細胞核）裏面，DNA 會位於形狀岩岩巉巉嘅擬核（nucleoid）內部。

舉個例子說明，人類嘅基因組有 23 對染色體，而人類身體差唔多每粒細胞嘅細胞核都有呢 23 對（46 條）染色體喺度。每條染色體都係一條雙螺旋噉形嘅 DNA 份子，而啲 DNA 份子上面有乜嘢基因就因人而異，令到人類個體彼此之間喺身體製造某啲蛋白質嘅能力上有差異，造成身體同心理上嘅個體差異。

### 性

稍為複雜少少嘅生物，包括所有已知嘅脊椎動物，絕大多數行有性繁殖（sexual reproduction），即係用公同乸兩個性別做繁殖：喺呢啲生物當中，公嘅會提供精子，而乸嘅就會提供卵子，精子有阿爸嘅部份 DNA，而卵子有阿媽嘅部份 DNA；喺受精（fertilization）嘅過程入面，精子同卵子會結合，於是就產生出一個喺遺傳上有少少似阿爸、又有少少似阿媽嘅新個體。

對於有性繁殖嘅起源，廿一世紀初嘅生物學界仲有唔少爭議。其中一個見解係，有性繁殖會賦予物種比較大嘅遺傳多樣性－研究表示，靠無性繁殖（asexual reproduction）所生嘅後代同母體係一個板嘅（想像一粒靠自己分裂嚟繁殖嘅細胞，後代淨係有得由母體嗰度攞遺傳物料），所以如果一個物種係靠無性繁殖嚟生新個體嘅話，個物種嘅遺傳多樣性就會低得好交關，令佢哋好多時一旦有一兩種遺傳病，就搞到成個物種受毀滅性嘅打擊；因為噉，有性繁殖喺進化（睇下面）上對一個物種有利。

## 生物進化

現代生物學其中一個基礎係進化（evolution）嘅概念：想像一個生物物種族群，個族群嘅基因庫（gene pool；指個族群身上嘅基因嘅總和）係 x_0 噉嘅樣，家吓佢哋做繁殖生下一代，而下一代嘅基因庫係 x_1 噉嘅樣，因為物競天擇（睇下面）同基因突變（genetic mutation）等嘅原因，x_1 同 x_0 會有少少差異，而過咗 i 代後嘅基因庫 x_i 可以同 x_0 有巨大差異，令第 i 嘅個體同初代個體唔再算係同一物種－進化就係指一個族群嘅基因庫隨時間嘅變化，以及呢啲變化產生新物種嘅過程。

進化涉及物競天擇（natural selection）嘅過程：喺 1809 年，法國生物學家拉馬卡（Jean-Baptiste Lamarck）提出咗進化嘅諗法，但佢並冇做得到詳細解釋進化嘅機制（即係「點解一個族群嘅基因庫會隨時間變化」）；喺佢 50 年後嘅查理斯·達爾文（Charles Darwin）提出咗革命性嘅物競天擇概念，達爾文指出，基因會影響一隻動物生存同繁殖嘅能力，例如跑得快啲嘅馬喺野外冇咁容易俾獵食者殺死，身體生產精子能力弱嘅公冇咁大機會會成功生到仔... 等等，因為噉，喺是但一個時間點，是但搵個基因 g_0，g_0 嘅第 i 個複製品叫 g_{0i}，g_{0i} 傳到去下一代基因庫 x_1 嗰度嘅機會率會唔等同於另一個基因嘅一個複製品（g_{1i}），即係
:\Pr(g_{0i} \subset x_1) \ne \Pr(g_{1i} \subset x_1)
於是下一代嘅基因庫會或多或少噉同上一代嘅唔同，而且長遠嚟講，地球嘅環境會係噉變化（例子可以睇氣候變化），令到「乜嘢基因對生存有利」呢點會係噉變化，例如如果一個地區因為氣候變化而搞到旱災多咗，對於住呢個地區嘅生物嚟講，「令身體保水能力強嘅基因」所賦予嘅優勢就會大咗。如是者，地球上嘅生物物種嘅基因庫就會隨地球環境變化而不斷變（進化）。而基於呢啲概念嘅進化論預測，隨住一個生物族群散佈並且分做唔同嘅次族群，佢哋會慢慢噉適應各自嘅環境，變到彼此之間愈嚟愈唔同－實驗同觀察嘅數據都撐呢個理論。

## 註釋

## 睇埋
* 生物分類
* 遺傳學中心法則
* 遺傳學家
* 出生缺陷
* 先天定後天

## 攷
手巾

**手巾**，係細布一塊，毛巾一種。楔入衫袋褲袋，或荷包。個人乾淨用，抹手抺面，濞鼻涕。
𢃇纜

**𢃇䌫**係帆船扯𢃇嘅纜。

## 英文
𢃇纜英文**halyard**或者**halliard**，唔只用來扯𢃇，亦可以扯起梯、旗等。
船尾

**船尾**，係船嘅尾部，同船頭相對，係行船時，水離船嗰一端。現時船尾嗰度，夜晚黑會掛白燈。
大艙

**大艙**，又寫**大倉**，係大洋船最底幾層船艙。主要用來載客，船飛係最平。

坐喺大艙嘅客，叫**大艙客**。
船頭

**船頭**，係船嘅頭，同船尾相對。行船時，水迎船頭。造船時，船頭係整到個形，盡量唔阻水，所以多數係尖啲。
羅莎盧森堡

**羅莎盧森堡**（，）係德國馬克思主義政治人、社會主義哲學家同革命家，亦係德國共產黨其中一位搞手。

佢喺波蘭王國出世同長大，嚟自一個世俗嘅猶太人家庭，喺1897年成為德意志帝國公民。同年，佢喺蘇黎世大學攞到政治經濟學嘅法學博士學位，成為歐洲首批獲得呢個學位嘅女性之一。之後，佢先後加入咗無產階級黨、波蘭王國同立陶宛社會民主黨（SDKPiL）、德國社會民主黨（SPD）、德國獨立社會民主黨（USPD）、斯巴達克同盟（）同德國共產黨（KPD）。

1915年，當SPD支持德國參與第一次世界大戰之後，盧森堡同卡爾·李卜克內西一齊創立咗反戰嘅斯巴達克同盟，最後發展成為KPD。喺十一月革命期間，佢參與創辦咗（「紅旗報」）呢份斯巴達克運動嘅中央機關報。盧森堡認為1919年1月嘅斯巴達克起義係一個錯誤，但仍然支持推翻由SPD主導嘅魏瑪共和國，並拒絕任何談判解決嘅嘗試。弗里德里希·艾伯特嘅SPD內閣派出鎮壓咗呢場起義同。自由軍團係政府支持嘅準軍事組織，主要由德意志帝國陸軍嘅第一次世界大戰老兵組成。自由軍團嘅軍隊喺起義期間捉咗盧森堡同李卜克內西，仲用刑同處決咗佢哋。

由於佢對列寧主義同較溫和嘅社會民主主義嘅馬克思主義學派都有尖銳嘅批評，盧森堡喺左翼政治嘅學者同理論家中一直有啲矛盾嘅評價。儘管如此，盧森堡同李卜克內西都被東德政府大力美化成共產主義德國聯邦憲法保衛局（BVS）指出，對盧森堡同李卜克內西嘅崇拜係21世紀德國極左派嘅一個重要傳統。雖然佢本身係波蘭國籍，同波蘭文化有緊密嘅聯繫，但由於佢反對1918年第二波蘭共和國獨立嘅立場，加上受到波蘭社會黨嘅反對，以及後來斯大林主義者嘅批評，令佢喺而家第三波蘭共和國嘅政治討論中成為一個有爭議嘅歷史人物。

## 執行同埋後果

為咗回應起義，盧森堡以前嘅學生、德國總理兼社民黨領袖埃伯特下令鎮壓蘇維埃支持嘅革命企圖，喺1919年1月11日成功鎮壓咗。 同時，盧森堡嘅《紅旗報》錯誤聲稱起義喺德國各地擴散緊。

1919年1月15日，盧森堡同李卜克內西喺柏林畀嘅衛隊騎兵步兵師（）捉咗。 呢支部隊嘅指揮官瓦德馬·帕布斯特上尉同霍斯特·馮·普夫盧克-哈特通中尉審問佢哋嗰陣用咗酷刑，然後據稱打咗個電話畀國防部長古斯塔夫·諾斯克之後，就下令即決處決兩個囚犯。盧森堡一開始畀奧托·容格列兵用步槍托打暈咗，然後不是由庫爾特·沃格爾中尉就是赫爾曼·蘇雄中尉向佢後腦開咗一槍。 佢嘅屍體之後就被人扔咗落柏林嘅蘭德威爾運河。 帕布斯特後來聲稱，為咗尊重李卜克內西非猶太人嘅血統（呢個態度反映佢極度反猶太主義嘅立場）， 李卜克內西就喺蒂爾加滕公園畀行刑隊執行咗。佢嘅屍體冇任何身份證明，就被人扔咗喺柏林動物園嘅欄杆外面。根據歷史學家羅伯特·服務嘅講法：

呢個象徵係刻意嘅。斯巴達克斯主義者嘅敵人將佢哋視為非人類。狗就要有狗嘅死法。斯巴達克斯主義者嘅領袖勇敢同有尊嚴咁迎接佢哋嘅結局。佢哋嘅領袖之中，只有塔爾海默同列維生存咗落嚟，而喺2月2號為盧森堡致悼辭嘅就係列維。拉德克就去咗躲埋。

盧森堡最後已知嘅文字係佢喺執行死刑當晚寫嘅，講述佢對群眾嘅信念同佢認為革命必然會勝利：

處決盧森堡同李卜克內西係柏林同德國各地新一波準軍事戰爭嘅開始。幾千個德國共產黨成員同其他革命者同平民都死咗，好多時係連帶傷害。最後，人民海軍師（）同工人同士兵工會，轉向咗政治極左，就畀人解散咗。

德國革命最後一部分見證咗德國各地好多武裝暴力同罷工行動。柏林、不來梅蘇維埃共和國、薩克森、薩克森-哥達、漢堡、萊茵蘭同魯爾區都發生過重大罷工。最後一個罷工嘅係巴伐利亞蘇維埃共和國，喺1919年5月2號畀人鎮壓咗。

喺盧森堡同李卜克內西畀謀殺超過四個月之後，1919年6月1號，盧森堡嘅屍體喺柏林夏里特醫院經過驗屍之後畀人發現同識別咗出嚟。

根據俄羅斯歷史學家愛德華·拉津斯基嘅講法，蘇維埃總理列寧為咗報復李卜克內西同盧森堡嘅謀殺，向格里高利·季諾維也夫下令立即逮捕同即決處決四個大公，佢哋全部都係最後一任沙皇尼古拉二世嘅叔父，嚟自最近先畀人廢除嘅羅曼諾夫王朝。儘管馬克西姆·高爾基為其中一個被判死刑嘅人求情，就係知名進步人士同著名歷史學家尼古拉·米哈伊洛維奇大公，但係四個人包括米哈伊洛維奇都喺1919年1月30號喺彼得格勒嘅彼得保羅要塞畀人槍斃咗。 另外三個畀處決嘅人係喬治·米哈伊洛維奇大公、帕維爾·亞歷山德羅維奇大公同德米特里·康斯坦丁諾維奇大公。

朗格列兵因企圖誤殺罪被判監禁兩年，佛格爾中尉因未能報告一宗屍體案件而被判監禁兩年零四個月。然而，佛格爾在短暫拘留後在卡納里斯的協助下逃脫。帕布斯特上尉和蘇雄中尉從未被起訴。納粹黨後來賠償了朗格列兵因入獄而受到的損失，但佢喺第二次世界大戰結束後喺柏林被蘇聯內務人民委員部拘留期間死亡。納粹後來將併入衝鋒隊。喺1962年接受德國新聞雜誌《明鏡週刊》訪問時，以及佢嘅回憶錄中，帕布斯特上尉聲稱國防部長諾斯克同魏瑪共和國總理埃伯特都暗中批准咗佢嘅行動，但佢嘅說法未得到證實，德國議會或法院都冇審查過佢嘅案件。1993年，Gietinger喺聯邦軍事檔案館查閱到以前受限制嘅帕布斯特文件，發現佢係謀殺盧森堡嘅主要策劃者，並且保護咗喺佢命令下行事嘅人免受刑事起訴。

### 反應
盧森堡死後唔耐，季諾維也夫喺1919年1月18日嘅彼得格勒蘇維埃會議上提到佢嘅名聲，同意佢對布爾什維主義嘅評估。

列寧喺盧森堡死後讚揚佢係工人階級嘅「雄鷹」，並表示佢嘅工作將成為其他社會主義革命者嘅榜樣。

俄國革命家列夫·托洛茨基都公開悼念盧森堡同利布克內西嘅死亡。喺後來嘅歲月，托洛茨基經常為盧森堡辯護，聲稱約瑟夫·斯大林詆毀咗佢。喺「唔好動羅莎·盧森堡！」一文中，托洛茨基批評斯大林，儘管佢認為盧森堡有理論上嘅錯誤，但佢寫道：「係嘅，斯大林有充分理由憎恨羅莎·盧森堡。但正因如此，我哋更加有責任保護羅莎嘅記憶，免受斯大林嘅誹謗，呢啲誹謗已經被兩個半球嘅雇傭打手接受咗，並且將呢個真正美麗、英勇同悲慘嘅形象傳遞畀年輕一代嘅無產階級，喺佢所有嘅偉大同鼓舞力量中。」

### 每年嘅示威遊行
喺柏林市，每年一月份都會喺佢哋死亡日期附近舉行一個叫做，簡稱嘅活動。呢個示威喺每月第二個週末喺柏林弗里德里希斯海因舉行，由法蘭克福門附近開始，然後去到佢哋位於中央公墓弗里德里希斯費爾德嘅墓地，呢個地方都叫做。喺東德嘅時候，呢個活動普遍被認為只係一個畀德國社會主義統一黨政客同名人嘅表演，仲會喺國家電視台直播。

喺和平革命期間，東柏林為紀念利布克內西同盧森堡死亡而舉行嘅年度遊行被東德異見分子利用，作為佢哋運動嘅一部分，「喺令政權尷尬嘅時刻提出佢哋不受歡迎嘅要求」。喺1988年1月17日，當總理昂納克檢閱遊行時，一批異見分子衝破自由德國青年團嘅隊伍，展開一幅橫額，上面寫住羅莎·盧森堡喺佢嘅著作《俄國革命》中對威權社會主義同蘇聯嘅審查制度嘅著名批評：「自由永遠係異議者嘅自由」（德語：「Freiheit ist immer Freiheit der Andersdenkenden」）。 然後，遊行嘅觀眾就目睹咗東德史塔西特工毆打同逮捕任何高舉呢個口號嘅人嘅諷刺場面。

喺2019年1月，德國左翼政黨紀念盧森堡同利布克內西被即決處決100周年。

## 疏仕

## 出面網頁
函數

**函數**（；， ）係數學術語，指每個輸入值對應唯一輸出值嘅對應關係。輸入嘅範圍叫定義域，輸出嘅範圍叫值域。例如有個函數f，輸入 x 會輸出佢嘅平方 x^2，呢個函數就可以寫做 f(x)=x^2。如果輸入值係 -3，輸出值就會係 9，符號上就可以寫做 f(-3)=9。

真正定義嘅函數每一個原像只會出一個影像。

## 奇函數同偶函數

對於所有實數 x \in \mathbb{R} 都符合 f(-x)=-f(x) 嘅函數 f(x) 稱為「**奇函數**」（odd function）。例如：
*x^5 + x^3 + x
*\sin(x)
相反，對於所有實數 x \in \mathbb{R} 都符合 f(-x)=f(x) 嘅函數 f(x) 稱為「**偶函數**」（even function）。例如：
*x^4 + x^2 + 1
*\cos(x)
## 隱函數
即係輸出唔係主項。

例如圓方程 x^2 + y^2 = r^2 。
## 對應關係
函數可以有呢三種性質：單射、滿射、對射。
*單射（injective），同一個輸出值只由唯一嘅輸入值對應到，即係輸出值冇重複。例如
: f(x)=4x+5:\mathbb{R} \rightarrow \mathbb{R} 係單射函數、
: f(x)=x^3:\mathbb{R} \rightarrow \mathbb{R} 係單射函數 （注：f(x)=x^3:\mathbb{C} \rightarrow \mathbb{C} 唔係單射函數。）、
: f(x)=e^x:\mathbb{R} \rightarrow \mathbb{R} 係單射函數。
:反例：f(x)=x^2:\mathbb{R} \rightarrow \mathbb{R} 唔係單射函數，因為令 f(x)=16 嘅 x 多過一個（f(4)=f(-4)=16）；但 f(x)=x^2:[0,+\infty) \rightarrow \mathbb{R} 係單射函數。
:反例：偶函數一定唔係單射。

*滿射（surjective），所有值域入面嘅值都有被對應到。例如
:函數 f(x)=x^3:\mathbb{R} \rightarrow \mathbb{R}  嘅值域涵蓋所有實數，所以係滿射函數。
:反例：函數 f(x)=e^x:\mathbb{R} \rightarrow \mathbb{R}  ，佢嘅輸出只涵蓋正實數，覆蓋唔到成個值域，所以唔係滿射函數；但 g(x)=e^x:\mathbb{R} \rightarrow (0, +\infty)  係滿射函數。由呢兩個例子睇得出，想討論一個函數係咪滿寫嘅話，一定要講清楚個函數嘅值域。

*對射（bijective）又叫雙射，既係單射又係滿射嘅函數，即係一一對應冇多冇少冇重複。當一個函數係對射函數，咁嗰個函數就有反函數。例子，對於實函數：
:所有一次方程 f(x) = ax + b :\mathbb{R} \rightarrow \mathbb{R} \ ,\ (a\neq 0) 都係對射。
: f(x)=\ln(x):(0,+\infty) \rightarrow\mathbb{R} 係對射函數。
: 反例：f(x)=e^x:\mathbb{R} \rightarrow \mathbb{R}  唔係對射函數，因為只係單射，但唔係滿射；但 f(x)=e^x:\mathbb{R} \rightarrow (0, +\infty)  則係對射函數，其反函數係 f(x)=\log x:(0, +\infty) \rightarrow \mathbb{R} 。
## 相關概念
### 偏函數

定義域入面，可以有啲元素冇對應。例如喺實數上面，f(x)=\frac{1}{x}係一個偏函數，因爲喺x=0嗰點係無對應嘅，但係任何嘅偏函數都可以透過限制定義域嚟變成一個真正嘅函數，例如頭先個f噉，只要將定義域限制到\R\setminus \{0\}就變返個函數啦。
## 多值函數

多值函數唔係標準函數，對於一個畀定嘅輸入值，佢可以多過一個輸出。

## 睇埋
*編程上講嗰啲函數

## 引咗
行為

**行為**（；英式英文：；美式英文：）係指生物嘅動作、行動方式，響人同其他群居動物入面，有啲行為係叫做壞行為，而且冇人接受嘅。行為既可以係有意識，冇意識，自願，或者非自願。

## 學術定義

喺嚴格嘅學術研究上，「行為」一詞定義上係泛指由一個個體（個體可以係一隻生物，或者一嚿想像中嘅有智能人造物體）

－「能夠客觀量度」即係行為淨係包啲周圍嘅個體可以觀察到嘅嘢，而唔包一啲腦內部發生嘅嘢。例如一個人諗嘢，「諗嘢」唔算一件行為，因為個人諗嘅嘢唔能夠由第啲個體直接觀察得到。

舉幾個例說明，以下係一啲對動物（包括人類）嘅生存同繁衍嚟講重要嘅行為：
*食嘢係動物生存實要做嘅一樣行為：食草動物要食植物，而食肉動物就要食第啲動物；當一隻動物感知到有嘢食存在喺自己周圍環境嗰度（環境刺激），隻動物一般會開始作出一系列特定嘅動作－首先係佢會行埋去嚿嘢食度，然後用自己個口等嘅器官嚟咬嚿嘢食，將嚿嘢食吞落肚（量度得到嘅動作）－嗰串動作就係對嘢食而有嘅行為。順帶一提，有關一隻動物點樣對嘢食等嘅犒賞有反應，可以睇埋犒賞系統嘅相關內容。
*玩就係一種喺冇危險嘅環境會有嘅活動：喺廿一世紀初嘅動物行為學上，「玩」嘅定義係指一隻動物喺處於放鬆狀態－唔肚餓而且冇獵食者等會對佢造成威脅嘅嘢（環境刺激）－嗰陣會做嘅一啲活動，涉及隻動物自發噉做出一啲對佢生存嚟講唔必要、唔認真嘅動作（量度得到嘅動作）；例如包括貓同殺人鯨在內等嘅多種動物噉，就出咗名好興得閒就去玩打獵，即係唔肚餓（唔受威脅嘅狀態）嗰陣自發噉走去搵獵物嚟殺（對生存嚟講唔必要），途中會得到快感。順帶一提，玩呢種行為俾某啲研究者指係一種進化上嘅適應－「得閒玩打獵」呢種行為長遠嚟講能夠提升隻動物嘅打獵技巧，令佢第時打獵更加成功，所以會有玩打獵嘅行為嘅動物個體比較有能力生存同繁殖，於是呢種行為就能夠通過物競天擇嘅考驗進化到出嚟。
*戰鬥定逃走反應係動物喺有危險嘅環境－例如係撞到獵食者－之下會有嘅活動：簡化噉講，喺人同大鼠等嘅哺乳類動物當中，一旦隻動物探測到對佢生存有威脅性嘅事物－例如係獵食者（環境刺激）－佢就會驚；當一隻動物驚嗰陣，佢會有一柞明顯嘅生理變化－佢心跳同唞氣會加快，而呢啲生理變化會幫佢應付威脅，例如心跳加速會令隻動物嘅肌肉暫時多咗血用，而呢點有助佢做跟住落嚟要做嘅動作，包括係還手（戰鬥）或者快速噉走佬（逃走）呀噉（量度得到嘅動作）。喺包括人在內嘅某啲動物物種當中，驚仲可以引致面部表情出現變化－一塊表示驚嘅面會有多種特徵，例如係對眼好多時會擘到大一大（都係量度得到嘅動作）；順帶一提，驚嘅面部表情俾一啲心理學家指係一種進化上嘅適應，因為擘大啲對眼能夠幫助隻動物更加睇清楚周圍嘅環境，有利於佢探測周圍環境當中嘅危險或者逃生路線。
... 等等。



## 社會行為

社會行為係指屬同一種物種嘅唔同個體之間喺行為上嘅互動。如果話一種物種有社會性，即係話呢個物種啲個體普遍都有社會行為，會形成複雜嘅群落，例如人、狼同狗以及係蜜蜂都係有社會性嘅物種－人會群居噉形成社會同社會組織；狼同狗出嗮名興成群聚居仲會成群打獵；而蜜蜂仲具有真社會性，曉成個竇噉住埋一齊，有「兵蜂專心淨係負責保護個竇，工蜂專心淨係負責搵食同做雜務」噉嘅分工合作關係。

社會行為例子包括咗：
*成羣打獵：指同一個物種嘅唔同個體合作（指大家一齊做出對大家都有利嘅行動），嘗試殺死單獨行動嗰陣殺唔到嘅大型獵物；例如狼就係噉，狼單獨行事嗰時頂櫳淨係會殺到兔仔等嘅細隻獵物或者食腐肉，但佢哋成羣噉上嗰時就可以彼此之間互相協調，例如其中兩隻狼負責追趕啲獵物，另外幾隻就喺啲獵物嘅逃生路線嗰度伏啲獵物，而佢哋噉樣做就會殺到好似駝鹿噉嘅大型獵物（成年駝鹿身長閒閒地係狼嘅兩倍）。除咗狼之外，成羣打獵呢種行為喺獅子同人身上都可以睇得到。
*攻擊性：指一隻動物個體對第啲個體造成傷害嘅行為；响最直接嗰種情況當中，攻擊係物理性嘅，涉及攻擊方用自己嘅肌肉施力喺對方嘅身上，令對方受傷，即係例如「一拳打爆對方塊面」噉；攻擊性唔一定係想攞對方命或者想對對方造成嚴重傷害嘅，例如好多動物物種嘅公都會喺啲乸面前打交，打贏咗嘅公隻乸就會鍾意佢，令佢得到交配嘅機會，不過喺呢個過程當中啲公通常都唔會想攞對手嘅命或者對對手造成永久性嘅傷害。睇埋犯罪行為。
*求偶：最基本上係指動物當中搵對象交配嘅過程，例如响孔雀當中，啲孔雀公會開屏嚟吸引啲乸，而啲乸通常都會想揀開起屏上嚟最大最靚嘅公做交配嘅對象。喺某啲物種嘅動物裏面，求偶可以涉及好複雜同儀式性嘅行為。
... 呀噉。順帶一提，對社會行為嘅研究同分析好多時都會用到博弈論（睇埋進化博弈論）上嘅思考。

## 社科研究

### 消費行為

消費者行為係一種人類先會展現嘅行為，定義係指：

喺嚴格嘅經濟學上，消費係指「運用手上資源獲取即時效益嘅舉動」。

消費嘅過程會涉及好多認知同情緒變化。

### 健康行為

健康心理學係心理學一門，專門將心理學上嘅概念用落醫療健康相關工作，即係－

## 睇埋
*認知
*情緒
*行為主義
*認知革命

## 註釋

## 引咗

## 拎
情感

**情感**（；），又或者叫**情緒**，係對一系列主觀認知經驗嘅通稱，係集合唔同感覺、思想同埋行為產生嘅心理同生理反應，譬如開心、傷心、嬲同好奇等等。

過去二十年嚟，對情緒嘅研究愈嚟愈多，好多範疇都參與咗，包括心理學、醫學、歷史、情緒社會學、電腦科學同埋哲學。好多試圖解釋情緒嘅起源、情緒功能同其他方面嘅嘗試，激發咗大量嘅研究。關於情緒嘅進化起源同其可能嘅用途，早喺查理斯·達爾文嗰時已經有人討論。現時嘅研究領域包括情緒嘅神經科學，使用例如PET同fMRI呢啲工具去研究國際情感圖片系統點樣喺腦入面處理情緒。

如果用機械嘅角度嚟睇，情緒可以定義做「一個同特定生理學活動模式相關嘅正面或負面體驗」。 情緒係好複雜，涉及好多唔同嘅成分，好似主觀經歷、認知過程、表達行為、心理生理變化同埋工具性行為。 以前，學者試過用其中一個成分去定義情緒：好似威廉·詹姆士專注於主觀經歷，行為主義者重視工具性行為，而心理生理學家就強調生理變化。近年，情緒被認為係由所有呢啲成分組成。唔同學術範疇會將情緒嘅成分分類得有啲唔同。喺心理學同哲學入面，情緒通常係一個主觀、意識到嘅質感經歷，呢個經歷主要係通過心理生理學嘅表達、新陳代謝反應同心理狀態嚟反映。類似嘅多成分情緒描述都可以喺社會學入面搵到。例如，Peggy Thoits就形容情緒包括生理成分、文化或者情緒標籤（例如嬲、驚訝等等）、表達性嘅身體動作同情境同環境嘅評估。

認知過程，例如推理同決策，通常會被認為同情緒過程分開，令「思想」同「感覺」有咗分別。不過，唔係所有嘅情緒理論都覺得呢個分離係啱嘅。

現時，大部分有關臨床同幸福感背景嘅情緒研究，集中喺日常生活中情緒嘅動態，主要研究情緒嘅強度同佢嘅變異性、不穩定性、慣性同區分度，亦都會探討情緒點樣互相加強或者削弱呢啲效果，仲會研究唔同人之間同壽命長度對呢啲情緒動態嘅影響。

## 概論

喺心理學定義上，情感可以泛指啲同動機相關嘅身心狀態，每種情感都會對應某類特定嘅刺激，亦會對應某拃特定嘅身心變化，令個人有動機去做某啲行為。舉例說明，

驚係種情感－
***刺激**：一隻動物會驚，通常係因為感知到啲危險嘢；
***身心變化**：隻動物驚，就會心跳加快同埋對眼擘到大一大；
***動機行為**：佢往往會有股強嘅動力想逃走，遠離令佢驚嘅刺激。

厭惡都可以想像成種情感：
***刺激**：污糟嘢，好似係第啲動物嘅排泄物或者腐爛嘅嘢呀噉；
***身心變化**：失去食嘢嘅意慾（令佢唔會食一啲接近病原體嘅嘢食）、有想嘔嘅感覺（令佢嘔返啲可能有病原體嘅嘢食出嚟）；
***動機行為**：遠離引起厭惡感嘅物件。

好奇都可以想像成種情感：
***刺激**：源於隻動物感知到啲認知上有刺激性嘅事物；
***身心變化**：一隻動物覺得好奇嗰陣，唔會好受壓，彷彿好似件事物係一樣犒賞噉；
***動機行為**：佢仲會有探索行為，會（例如）行埋引起佢好奇嗰件事物度，想睇清楚啲件事物。

## 定義

Lexico對情緒嘅定義係「源自個人環境、心情或人際關係嘅強烈感覺」。情緒係對重要內部同外部事件嘅反應。

情緒可以係短暫發生嘅（例如驚慌），或者係長期嘅性格傾向（例如敵意）。佢可以係短暫嘅（例如憤怒），或者係長期嘅（例如悲傷）。心理治療師Michael C. Graham認為所有情緒都存在於一個強度連續體上。因此，恐懼可能由輕微擔心到驚恐，羞恥可能由簡單尷尬到極度羞辱。情緒被描述為由一系列協調嘅反應組成，可能包括語言、生理、行為同神經系統嘅機制。

情緒已經被分類，當中有啲情緒之間存在關係，有啲則係直接對立。Graham將情緒區分為功能性同非功能性，並認為所有功能性情緒都有好處。

喺某啲用法中，情緒係指向某人或某事嘅強烈感受。另一方面，情緒亦可以用來形容輕微嘅狀態（例如有啲煩或滿足），或者無特定指向嘅狀態（例如焦慮同抑鬱）。有一條研究方向係研究「情緒」呢個詞喺日常用語中嘅意思，發現日常用法同學術論述有相當大嘅分別。

從實際角度嚟講，Joseph LeDoux將情緒定義為身體系統對觸發因素作出反應後，經過認知同意識過程而產生嘅結果。

## 組成部分

根據Scherer嘅情緒組成過程模型（CPM），情緒有五個關鍵元素。從組成過程嘅角度嚟睇，情緒體驗要求所有呢啲過程喺短時間內協調同同步，由評估過程驅動。雖然將認知評估列為其中一個元素有啲爭議，因為有啲理論家假設情緒同認知係分開但互動嘅系統，但CPM提供咗一個有效描述情緒發生過程中涉及協調嘅事件序列。

* *認知評估*：對事件同物體進行評估。
* *身體症狀*：情緒體驗嘅生理成分。
* *行動傾向*：準備同引導運動反應嘅動機成分。
* *表達*：面部表情同語音表達幾乎總係伴隨住情緒狀態，用嚟溝通反應同行動意圖。
* *感覺*：情緒狀態發生後嘅主觀體驗。

## 區分

喺情感神經科學領域中，情緒可以同幾個相似嘅概念區分開嚟：

* 情緒：對特定刺激作出特定類型行動嘅傾向，產生一連串快速同步嘅生理同認知變化。
* 感覺：並非所有感覺都包含情緒，例如知道嘅感覺。喺情緒嘅語境中，感覺最好理解為情緒嘅主觀表現，係個人私密嘅體驗。情緒通常被描述為原始、本能嘅反應，而感覺則涉及我哋對呢啲反應嘅詮釋同意識。
* 心情：持續嘅情感狀態，被認為比情緒強度低，而且似乎缺乏具體嘅刺激來源。
* 情感：一個更廣泛嘅詞語，用嚟描述情緒、感覺或心情嘅情感同認知體驗。可以理解為由三個組成部分組成：情緒、心情同情感性（個人整體嘅性格或氣質，可以概括為普遍具有正面或負面嘅情感）。

## 同認知嘅啦掕

認知有別於情緒，但會同情緒有所互動：傳統嚟講，啲人好多時都覺得情緒同認知係兩樣唔啦更嘅嘢，但近期啲嘅研究顯示，呢兩樣嘢之間有好多互動，而且情緒喺某啲情況下仲有可能會幫到個認知系統做更加準確嘅判斷同決定，亦都有啲情況係正面嘅情緒提升一個人喺認知方面嘅表現。

## 睇埋
*面部表情
*皮膚電活動
*情感同記憶
*決策

## 引咗
懸索橋

**懸索橋**，係吊橋，但現代用綱纜、網架同石屎，更複雜，更堅固。懸索橋要求大纜之下，掛纜係垂直嘅，用來吊起橋面。
馬騰

**馬騰**（；），字，漢族，係東漢末期武將，東漢初將領馬援後人。阿爸係馬平。馬騰係蜀漢武將馬超阿爸，另外重有馬休、馬鐵兩個仔。馬騰同義兄弟韓遂唔啱，俾曹操解和之後召去鄴城當官。後尾馬超同韓遂起兵，曹操平嗮馬超佢哋之後俾曹操殺害。

小說《三國演義》話馬騰係忠耿於漢朝，同黃奎計劃謀殺曹操唔成，馬騰死咗之後仔馬超同韓遂起兵報仇。